«Роббинг ибодатига бутунлай ажралиб чиқ»\nСАВОЛ: Ассалому алайкум, ҳурматли Шайх ҳазратлари! Қуръони Каримнинг ўзбекча таржимасини ўқиб ўтирганимда бир оятга кўзим тушиб қолди. Оят: «Роббинг ибодатига бутунлай ажралиб чиқ». Шу оятни шарҳлаб берсангиз.\nУшбу саволда кўпчилик фарқига бормайдиган катта хато такрорланган. Бу хато савол соҳибининг «Қуръони Каримнинг ўзбекча таржимасини» деган иборасидадир. Қуръони Каримнинг ўзбекча таржимаси бўлмайди. Қуръони Карим маъноларининг ўзбекча таржимаси бўлади. Бу нарсани яхшилаб фарқлаб олмоғимиз лозим.\nВақт ўтиши билан, араб тилини билмайдиган мусулмонлар Қуръони Карим маъноларини қандоқ ўрганадилар, деган савол пайдо бўлди. Гап таржимага бориб тақалди. Лекин уламолар бир овоздан: «Қуръони Каримни таржима қилиб бўлмайди» деб туриб олдилар. Уларнинг фикрларича, Қуръони Карим илоҳий, мўъжиза калом бўлиб, унга ўхшаш арабча калом келтириш имкони бўлмаганидан кейин, унинг мақсадини бошқа тилда, айни шаклда баён қилиш имкони ҳам йўқ эди. Қуръони Карим савиясида бўлмаган нарсани «Қуръон» деб аташ эса мутлақо мумкин эмас. Энг муҳими, «Қуръони Карим таржимаси» деган даъво билан кишиларни ҳақиқий Қуръондан узоқлаштириш хавфи туғилиши мумкин эди.\nУшбу ва шунга ўхшаш мулоҳазалар асосида «Қуръони Карим таржимаси мумкин эмас» деган қатъий қарор чиқди. Шунинг учун ҳам қадимда бошқа тилларда Қуръони Каримга ёзилган тафсирлар ёки тушунтиришларни учратамиз-у, аммо Қуръони Карим оятларининг бевосита таржималарини деярли учратмаймиз.\nАвваллари айнан Қуръони Карим муҳофазаси йўлида, «Асл Қуръон қолиб унинг маънолари таржимасига суяниб қолинмасин, таржималардаги ихтилофлар Қуръон ҳақида ихтилофларга олиб бормасин, таржимага суяниб одамлар араб тилини ўрганмай қўймасин» каби мулоҳазалар ила Қуръони Карим маънолари таржимасига расмий рухсат берилмаган эди.\nЭнди эса шароит тамоман ўзгарган эди. Аллоҳ таоло томонидан нозил этилган араб тилидаги асл Қуръон муҳофазаси собит бўлган эди. Одамлар маънолар таржимасига суяниб, асл матн унутилиши хавфи ҳам кўтарилган эди.\nАраб тилини биладиган мусулмонлардан кўра, у тилни билмайдиган мусулмонлар кўпайиб кетган эди. Уларнинг барчасига Қуръони Каримни тушунадиган равишда араб тилини ўргатиш қийинлиги ҳам аён бўлган эди. Бунинг устига, дунёнинг мусулмон эмас халқларини ҳам Исломга даъват қилиш керак эди. Энг муҳими, Қуръони Карим маъноларини бошқалар нотўғри таржима қилиб тарқатмоқда эдилар. Бу ўзига яраша катта хатар эди. Ана шу омилларни эътиборга олган уламоларимиз Қуръони Карим маъноларининг исломий таржимаси зарурлиги ҳақида фатво чиқардилар ва бундоқ таржима учун керакли шартларни ҳам баён қилдилар.\nМазкур шартлар «Қуръони Карим маънолари таржимаси унинг тафсиридек нарсадир» деган тушунча асосида қўйилганидан, тафсир ва тафсирчи учун қўйилган шартларнинг айни ўзлари эди.\nИккинчи шарт: Ҳавойи нафсга эргашишдан холи бўлиш.\nУчинчи шарт: Араб тилини ўта яхши билмоқ. Бу ҳеч қандоқ изоҳга ўрин қўймайдиган шартдир.\nТўртинчи шарт: Қуръони Каримга боғлиқ илмларни яхши билмоқлик. Мазкур илмларга, жумладан: Қироатлар илми, илми Тавҳид, илми Сабаби нузул, илми Носих ва Мансух, илми Ом ва Хос, илми Муташобиҳ ва бошқа бир қанча илмлар киради.\nСаккизинчи шарт: Агар тафсирни юқорида зикр қилинган масдарлардан бирортасида ҳам топа олмаса, тобеинларнинг тафсирига қайтиш.\nТўққизинчи шарт: Ўткир фаҳмли бўлмоқ. Бу сифат, бир маънони иккинчисидан устин қўя билиш ва шариат мақсадларига мос маъноларни истинбот қилиш учун керак бўлади.\n1. Яхши ниятли ва соғлом мақсадли бўлмоқ. Муфассир фақат Аллоҳ таолонинг розилигини ва охират савобини ҳамда дину диёнат равнағини ўйлаб иш қилмоғи лозим. Орага бошқа ғаразлар аралашса, бўлмайди.\n2. Ҳусни хулқли бўлмоқ. Албатта, Қуръони Каримга боғлиқ одам Қуръоний ахлоқ-одобларга эга бўлмоғи лозим. Бўлмаса, унинг қилган тафсиридан не фойда бор?\n4. Маъноларни нақл қилишда содиқ ва аниқ бўлиш. Муфассир ўзи аниқ ишониб етган маъноларнигина гапирмоғи ёки ёзмоғи керак. Акс ҳолда, гаплар бир-бирига аралашиб, ноаниқлик юзга келиши мумкин.\n6. Ҳаққгўй бўлмоқ. Аллоҳ таолонинг каломида ҳаққгўй бўлмаса, нимада ҳам ҳаққгўй бўлиши мумкин?\n8. Тавозуъли ва ҳалим бўлмоқ. Агар бу сифатлар бўлмаса, одамлар унинг илмидан фойда олишлари қийин бўлади.\n10. Пешқадам олимларни ўзидан устин қўймоқ. Ўзидан кўра пешқадам бўлган олимларнинг ҳурмат-эътиборини жойига қўя олган кишигина ҳақиқий муфассир бўла олади.\nШу билан бирга, маънолар таржимасига қўшимча шартлар ҳам қўйилди. Улардан баъзилари қуйидагилар:\n2. Таржимани «Қуръон таржимаси» эмас, балки «Қуръони Карим маънолари таржимаси» деб аташ ва тушуниш лозимлиги. Чунки Қуръони Каримни айни ўзидек таржима қилиш умуман иложи йўқ нарсадир. Нафақат таржима, балки, араб тилида ҳам Қуръони Каримнинг комил матни уёқда турсин-у, бирор оятига ўхшаш матнни келтириш ҳам амримаҳол экани собит ҳақиқатдир.\n3. Мазкур маънолар таржимасидан фақат Қуръони Карим маъноларини тушунишдаги ёрдамчи омил сифатида фойдаланиш мумкинлиги. У маънолар таржимасини ибодатда қироат қилиш, улардан ҳукм чиқаришга ҳаракъат қилиш, таржималар атрофида ихтилофлар қилиш мутлақо мумкин эмаслиги.\n4. Қуръони Карим маънолари таржимасини ёзганда, албатта, арабча оятлар билан бирга ёзиш шарт. Биринчидан, асл матннинг қудсияти балқиб туради. Қолаверса, таржиманинг аниқлигини ҳар доим текшириш имкони бўлади.\nСаволда эслаб ўтилган «Муззаммил» сурасидаги ояти карима маъносини камина ходимингиз қуйидагича таржима ва тафсир қилганман:\n«Ва Роббингнинг исмини зикр эт ва Унинг ибодатига бутунлай ажралиб чиқ» (8-оят).\nЯъни ўз ишингга Аллоҳ таолони доимо зикр қилиш ила ёрдам сўра. У Зотга тамомила ажраб чиқиб, фақат Унинг Ўзига суян, ўз ишларингдан бирортасида Аллоҳ таолодан ўзгага суянма. Валлоҳу аълам.


Яна бир коронавирус бемори вафот этди – Газета.uz\nLotinchada 29 июн 2020, 23:18 Коронавирус\nКоронавирус инфекциясига чалинган 72 ёшли бемор ўткир миокард инфаркти, юрак-қон томир ва нафас етишмовчилигидан вафот этди, дея хабар қилди Соғлиқни сақлаш вазирлиги.\nЖиззах вилояти Ш. Рашидов туманида яшовчи, 72 ёшли отахон Қ.Р. жорий йил 20 июнь куни коронавирусга гумон қилинган ва карантин муассасасига тиббий кузатувга олинган. 22 июнь куни эса Жиззах вилояти юқумли касалликлар шифохонасига ётқизилган.\nЭслатиб ўтамиз, аввалроқ Бухоролик коронавирус инфекциясига чалинган бемор ўткир юрак қон-томир ва нафас етишмовчилигидан вафот этгани ҳақида хабар қилинган эди.


ХОҚ президенти 2018 йилда Ўзбекистонга ташриф буюради\n15:50 / 03.11.2017\nЧехия пойтахти Прагада Миллий олимпия қўмиталари Ассоциациясининг XXII Бош Ассамблеяси бўлиб ўтмоқда. Унда Ассоциацияга аъзо барча – 206 та Миллий олимпия қўмиталари вакиллари, Халқаро ва қитъа Олимпия қўмиталари раҳбарлари, Бутунжаҳон спорт федерациялар ва Ассоциациялар мутасаддилари иштирок этишмоқда.\nЎзбекистон Миллий олимпия қўмитаси ахборот хизматининг хабар беришича, мамлакатимиз номидан Миллий олимпия қўмиталари Ассоциацияси (МОҚА) Бош Ассамблеясида Ўзбекистон Миллий олимпия қўмитаси Бош котиби Ойбек Қосимов қатнашмоқда. Чехияга сафари давомида Қосимовнинг бир қатор Халқаро спорт ташкилотлари, федерация ва Ассоциациялар раҳбарлари билан учрашуви белгилаб қўйилганди.\nХалқаро олимпия қўмитаси президенти Томас Бах билан учрашув жараёнида жаҳоннинг энг нуфузли спорт ташкилоти раҳбари Ўзбекистонда спорт соҳасида амалга оширилаётган ислоҳотларни кузатиб бораётганлиги, спортга давлат томонидан кўрсатилаётган юксак эътибор ва ғамхўрликдан мамнун эканлигини изҳор қилди.\nАна шу эътибор натижасида 2012 йили Лондонда бўлиб ўтган XXX ёзги Олимпия ўйинларидан сўнг ўзбек спортида кескин юксалиш кўзга ташлангани ва бунинг самараси ўлароқ ўзбекистонлик спортчилар Рио-2016 ёзги Олиипия ўйинларида ҳар қачонгидан-да муваффақиятли иштирок этиб, бутун дунёни ҳайратга солишганини эслаб ўтди. Ўз навбатида Ойбек Қосимов Халқаро олимпия қўмитаси президентини Тошкентга расман таклиф қилди. Томас Бах эса бу таклифни мамнуният билан қабул қилиб, 2018-йилги Пёнгчан (Жанубий Корея)даги қишки Олимпия ўйинлари якунлангач, март ойида пойтахтга ташриф буюришини таъкидлаб ўтди.\nО.Қосимов Прагада шунингдек, Миллий олимпия қўмиталари Ассоциацияси (МОҚА) раҳбари, Осиё Олимпия Кенгаши Президенти шайх Аҳмад ал Фахад ал Сабоҳ билан ҳам учрашди. Мазкур учрашувда томонлар қитъамизда спорт тараққиёти, Олимпизм ғоялари, Олимпия ҳаракатини янада ривожлантириш масалаларида фикр алмашишди. Ал Сабоҳ учрашув жараёнида 2017 йилнинг якунига қадар Тошкентга келишга ваъда берди.\nТомас Бах ХОҚ


ЖАҲОН ШОҲМОТИНИНГ ЎН ИККИ МАЛИКАСИ - Ўзбекистон овози газетаси\nЎЗБЕКИСТОН РЕСПУБЛИКАСИДА БОҒДОРЧИЛИК ВА ИССИҚХОНА ХЎЖАЛИГИНИ ЯНАДА РИВОЖЛАНТИРИШ ЧОРА-ТАДБИРЛАРИ ТЎҒРИСИДА\nЖАҲОН ШОҲМОТИНИНГ ЎН ИККИ МАЛИКАСИ\nТошкентда FIDE Гран-присининг учинчи босқич баҳсларида ўз маҳоратларини намойиш этишмоқда\nЎзбекистон Тасвирий санъат галереясида ўтказилаётган ушбу нуфузли мусобақа Халқаро шоҳмот федерацияси, Ўзбекистон Маданият ва спорт ишлари вазирлиги, Республика шоҳмот федерацияси ҳамда «Ўзбекистон маданияти ва санъати форуми» жамғармаси ҳамкорлигида ташкил этилмоқда.\nОлти босқичдан иборат мазкур Гран-при турнирида жаҳоннинг энг сара шоҳмот усталари қатнашиши кўзда тутилган. Ҳар бир босқичда ўн икки нафардан иштирокчи дона суради. Уларнинг ҳар бири Гран-при туркумидаги тўрттадан турнирда ўз омадини синаб кўради. Якунда энг кўп балл жамғарган шоҳмотчи 2015 йилда амалдаги жаҳон чемпиони билан шоҳмот тожи учун ўн партиядан иборат учрашувда баҳс юритиши белгиланган.\nТақвимга кўра, амалдаги йилда ўтадиган баҳслар уч босқичда ташкил этилади. Ҳозиргача ўтган дастлабки икки босқич учрашувларига Женева (Швейцария) ҳамда Дилижон (Арманистон) шаҳарлари мезбонлик қилганди. Навбатдаги баҳслар пойтахтимизда уюштирилаётган бўлса, келгуси йили мусобақалар Ханти-Мансийск (Россия), Тбилиси (Грузия) ва Эрденет (Мўғулистон) шаҳарларида ўтказилади.\nFIDE Гран-присининг учинчи босқичида юртимиз шарафини Осиё чемпионати ва Осиё ўйинлари кумуш медали совриндори, халқаро гроссмейстер Нафиса Мўминова (FIDE таснифидаги кўрсаткичи — 2293 очко) ҳимоя қилмоқда. Шунингдек, мусобақада грузиялик Бела Хотенашвили (2514), ҳиндистонлик Хампи Конеру (2607), Харика Дроновалли (2475), хитойлик Цзю Венцзюн (2535), Чжао Сюэ (2579), украиналик Катерина Ланго (2532), болгариялик Антуанетта Стефанова (2496), россиялик Александра Костенюк (2495), Ольга Гирья (2439), арманистонлик Элина Даниэлян (2470) ҳамда қозоғистонлик Гулисхан Нахбаева (2307)лар ғолиблик учун курашяпти.\nКирсан ИЛЮМЖИНОВ, FIDE президенти:\n— Ўзбек заминига яна бир бор ташриф буюрганимдан мамнунман. Кейинги йилларда Ўзбекистон шоҳмот бўйича йирик мусобақаларга мезбонлик қилаётганлигини алоҳида таъкидлашни истардим. Ўтган йили эркаклар ўртасида FIDE Гран-приси баҳслари ўтказилганди. Аёллар ўртасидаги мусобақаларга ҳам катта ҳозирлик кўрилганлигининг шоҳиди бўлиб турибмиз. Ишонаманки, юртингиз бундан-да нуфузли мусобақаларга мезбонлик қилиш салоҳиятига эга. Бугун дунёнинг етакчи шоҳмот усталари Ўзбекистонда бўладиган турнирларга ташриф буюраётганлиги ҳам фикрим тасдиғидир.\nНафиса МЎМИНОВА, халқаро гроссмейстер:\n— Нуфузи жиҳатидан ушбу турнир жаҳон чемпионатидан қолишмайди. Мусобақадаги рақибаларимнинг ҳар бири катта тажриба ва юксак маҳоратга эга. Турнирнинг Тошкентда ўтказилиши менга катта масъулият юклайди. Иштирокчиларнинг ўйин услубини жиддий ва пухта ўрганишга ҳаракат қилдим. Мусобақа олдидан мамлакатимиз ва Малайзияда ўтказилган бир қатор турнирларда қатнашдим.\nГран-при босқичида илк маротаба иштирок этяпман. Ундаги қатнашчилардан тўрт нафари билан илгари турли мусобақаларда ўйнаганман. Жаҳон ва Европа чемпиони Антуанетта Стефанова билан ўтган уч партияда уч хил натижа — ғалаба, дуранг ва мағлубият қайд этилган. Йигирма ёшгача қизлар ўртасида ўтказилган жаҳон чемпионати ғолиби Харика Дроновалли, 18 ёшгача қизлар ўртасида жаҳон ва Европа чемпиони Ольга Гирьяларга қарши ўтган учрашувларда дуранг ўйнаганман. Хитойлик Чжао Сюэ ҳам катта маҳоратга эга. Унга қарши кечган партияда имкониятни бой берганман.\nКайфиятим аъло даражада. Бу гал фақат ғалаба учун курашаман.\nБела ХОТЕНАШВИЛИ, Жаҳон ва Европа чемпионати совриндори (Грузия):\n— FIDE Гран-присининг Женева ҳамда Дилижонда ўтган дастлабки икки босқичида қатнашишга муваффақ бўлдим. Дастлабки босқичда 8 очко жамғариб, ғолибликни қўлга киритган бўлсам, Дилижонда кечган баҳсларда сўнгги поғонани банд этгандим.\nУмумий соврин жамғармаси 60000 еврони ташкил қилувчи мазкур турнирда иштирокчилар бир даврали тизимда жами 11 партияда ўз омадларини синаб кўрадилар. Энг кўп очко жамғарган уч нафар шоҳмотчи ғолиб ва совриндор сифатида ташкилотчилар томонидан тақдирланади.\nКеча ўтказилган дастлабки турда қуйидаги жуфтликлар ўзаро дона сурди:\nЭлина Даниэлян — Александра Костенюк — 0,5:0,5\nХампи Конеру — Цзю Венцзюн — 1:0\nКатерина Лагно — Ольга Гирья — 0,5:0,5\nАнтуанетта Стефанова — Гулисхан Нахбаева — 1:0\nХарика Дроновалли — Бела Хотенашвили — 1:0\nНафиса Мўминова — Чжао Сюэ — 0:1


Вентиляция птицефабрик от профессионалов | Server Service\nПарранда фабрикалари вентиляцияси\nПарранда фабрикаларида ҳаво алмашувчи тизимни ташкил этиш – муҳим жиҳат саналади, чунки бу паррандаларнинг ҳам, даромаднинг ҳам ривожланишига таъсир этади.\nПарранда фабрикаларида энг қулай иқлим шароитини яратиш учун ушлаб туриш лозим бўлган меъёрлар мавжуд.\nСиз парранда фабрикангизда ўта сифатли вентиляция яратишни истайсизми? Server Service компанияси мутахассислари бу мураккаб ишда кўмаклашишга тайёр. Объектни кўздан кечириш ва таҳлил қилишдан кейин сизга энг яхши ечим таклиф этилади. Мутахассисларимизнинг кўп йиллик тажрибаси жониворлар ишлаб чиқарувчи масканнинг ўзига хосликлари, майдони ва йўналишидан келиб чиқиб вентиляция тизимини ўрнатишга имкон беради. Бизга қўнғироқ қилинг ва вентиляция тизимига буюртма беринг!\nПарранда фабрикасида вентиляция\nҚуйидаги мезонлар бўйича парранда фабрикаси биносидаги микроиқлим меъёрларини ҳисобга олдингизми:\n– Ҳарорат ва намлик\n– Ҳаво массаларининг йўналиши ва алмашиш тезлиги\n– Ҳавода чанг ва бошқа зарарли моддалар борми\nҲарорат кўрсатгичлари катта товуқ ва куркалар учун 15 дан 190С, сувда сузувчи парандалар учун 130С, жўжалар учун 27 ва 300С оралиғида бўлади. Жўжалар ёши билан бирга ҳарорат кўрсатгичлари ҳам аста секин ҳарорат даражаси ҳам катталарига хос тарзда ўзгартириб борилади.\nПарранда фабрикаси вентиляцияси қандай бўлади\nҲеч қачон намлик меъёрларини айланиб ўтиш ярамайди, чунки намликнинг камлиги ҳавода чанг пайдо бўлишига имкон беради, намликнинг кўплиги эса зарарли моддаларни ривожлантиради. Энг муҳими ҳаво оқимининг тезлиги ва йўналиши. Агар буни назардан қочирсангиз елвизак пайдо бўлади, у эса кичик жўжалар учун ҳалокатли. Иссиқ мавсум учун ҳаво тезлиги 0,4-0,8 м/с – 0,2-0,5 м/с бўлиши керак.\nПарранда фабрикалари вентиляцияси бир неча турда бўлиши мумкин:\nВентиляциянинг классик схемаси\nВентиляциянинг кўндаланг схемаси\nВентиляциянинг «Евро» схемаси\nВентиляциянинг тоннелли схемаси\nВентиляциянинг аралаш схемаси


Олимлар Ер атмосфераси аввал тахмин қилингандан 800 млн йил эртароқ пайдо бўлганини айтишмоқда\n11:05 / 25.03.2016\nЕр сайёрасида эркин кислород 3,8 млрд йил, яъни аввал баъзи олимлар тахмин қилгандан 800 млн йил аввал мавжуд бўлган. Бундай фикрга Копенгаген университети профессори Роберт Фрай бошчилигидаги бир гуруҳ олимлар келдилар, деб хабар бермоқда sciencenordic.com портали.\nФрай сайёрамиздаги энг қадимий тоғ жинслари – Гренландия ғарбидаги йўл-йўлсимон темир руда тошларини таҳлил қилиб шундай хулосага келди. Бу тошларнинг ёши 3,7-3,8 млрд йилни ташкил қилади. Олимнинг айтишича, уларда учрайдиган уран, айниқса хром изотоплари тури бу металлар ўша пайтдаёқ оксидланишга учраганидан дарак беради, бу ҳолатни атмосферада кислород бўлгани билан тушунтириш мумкин. Эҳтимол у жуда кам миқдорда бўлган бўлиши мумкин.\n"Очиғини айтганда мен олинган натижаларни биринчи бор кўздан кечираётганимда улардан карахт ҳолга тушдим. Фан ҳамжамиятининг катта қисми ўша замонларда эркин кислород бўлиши мумкинлигига ишонмайди. Мен кўплаб танқидий фикрларни эшитдим, мақоламни чоп этиш учун эса бир йил вақт кетди. Бироқ мен бир қатор намуналарни ўрганиб, батафсил ҳисоб-китобларни амалга оширдим ва натижаларнинг аниқлигига ишончим комил", деб айтди Фрай.\nАйни вақтда олим Гренландиядаги Исуа тузилмаларидаги чўкинди жинслар таркибидаги олтингурурт ва фосфор изотопларини ўрганмоқда. Унинг айтишича, бу иш натижалари 3,8 млрд йил аввал, Ер пайдо бўлганидан 750 млн йил ўтиб, архей даври бошида кислороднинг максимал концентрацияси қандай бўлгани ҳақидаги фаразни тузишга имкон беради. Олимларнинг хулосалари фаннинг сайёрамизнинг илк даврларида эволюцион жараёнлар қандай кечгани борасидаги тасаввурларига жиддий таъсир қилиши мумкин.\nАйни ўша даврларда, Ер метеоритлар томонидан бомбардимон қилиниши якунланаётганда ер пўстлоғи шаклланган, сайёрамизда ҳаёт пайдо бўлган. Фрайнинг айтишича, илк бактериялар эволюциянинг асосий двигателларидан бўлган кислородга эҳтиёж сезган-сезмаганини ҳанузгача фанга номаълум. Кислороднинг 3,8 млрд йил аввал мавжуд бўлганини кислород ишлаб чиқарувчи фотосинтезловчи бактериялар фаолияти билан тушунтириш мумкин. Фрай ўша пайтдаёқ кислородга эҳтиёж сезувчи аэроб организмлар пайдо бўлган бўлиши мумкинлигини тахмин қилмоқда.\n"Биз олган натижалар эволюция аввал тахмин қилингандек кечмагани ҳақида тасаввур қилишга имкон беради. Ҳамма ҳаёт қандай қилиб пайдо бўлгани, инсоният илдизи қандай эканлигини билишни истайди", деб таъкидлаб ўтди Фрай.\nФрайнинг тахмини унинг ҳамкасбларида бир қанча саволлар туғдирмоқда. Улардан асосийси шу бўлмоқдаки, агар фотосинтез қилувчи жонзотлар илк архейда мавжуд бўлган бўлса, унда атмосферанинг кислород билан тўйиниши учун нима учун бунчалик узоқ вақт талаб қилинган?


Latifa.uz — Хорижга хизмат сафарига кетган набирасига қари онахон қўнғироқ қиляпти: — Алло, Шуҳрат қаердасан?! Набираси шивирлаб: — Симпозиумдаман бувижон. Ҳозир гаплаша олмайман. Онахон: — Мен ҳеч нарсани билмайман! Тузланган бодрингдан 1 банка олиб кетибсан. Бугуноқ банкамни қайтариб олиб келасан!\nХорижга хизмат сафарига кетган набирасига қари онахон қўнғироқ қиляпти:\n— Алло, Шуҳрат қаердасан?!\n— Симпозиумдаман бувижон. Ҳозир гаплаша олмайман.\n— Мен ҳеч нарсани билмайман! Тузланган бодрингдан 1 банка олиб кетибсан. Бугуноқ банкамни қайтариб олиб келасан!\n#Болалар #Қариялар #Ўзбекона #Ҳақиқат-адолат #Оила


Туркиядан 55 киши номига келган почта аслида бир фуқарога юборилган бўлиб чиқди\nТуркиядан 55 киши номига келган почта...\n14.01.2018 12:12 0 1437\n«Божхона ҳақидаги қонун ҳужжатларига риоя этилишини назорат қилиш ҳамда ушбу қонун ҳужжатлари бузилишининг олдини олиш, шундай ҳолатларни аниқлаш ва уларга чек қўйиш мақсадида республикамиз божхоначилари томонидан мунтазам чора-тадбирлар олиб борилмоқда», — деб ёзади Давлат божхона қўмитаси расмий сайти.\nХабарда айтилишича, амалдаги тартибларга риоя қилмасдан туриб, почта жўнатмалари орқали тижорат мақсади учун кўзланган товарларни божхона чегаралари орқали олиб ўтиш ҳолатлари учраб турибди. Жумладан, Тошкент шаҳар божхона бошқармаси «Бошпочтампт» ташқи иқтисодий фаолият божхона пости ходимлари томонидан Туркиядан юборилган почта жўнатмаларидаги маълумотларни таҳлил қилиш давомида уларни шубҳалантирган жиҳат фош бўлди. Қаранг-ки, жами оғирлиги 1120 кгдан ортиқ бўлган ушбу жўнатмалар 55 нафар фуқаролар номига юборилган бўлса-да, жўнатмалардаги манзил ва боғланиш учун телефон рақамлар айнан бир хил бўлиб чиқди.\nКўриниб турибди-ки, уларни қабул қилувчи аслида битта шахс бўлиб, божхона ходимларини чалғитиш мақсадида турли исм-шарифлардан фойдаланилган.\nШу тариқа қонунбузарлар почта жўнатмалари орқали қиймати 150 млн сўмлик 3 минг донага яқин турли хилдаги кийим кечакларни олиб киришга уринишган.\nЯна бир ҳолатда Тошкент шаҳар божхона бошқармасининг «Чуқурсой техник идора» чегара божхона пости ходимлари Республика транспорт прокуратураси ходимлари билан ҳамкорликда фуқаро М.Исматов (мақоладаги барча исм-шарифлар ўзгартирилган) номига Хитой давлатидан келган контейнерларни божхона кўригидан ўтказиш чоғида, юк кузатув ҳужжатларида кўрсатилган умумий қиймати 6690 АҚШ долларига тенг «Ишлаб чиқариш дастгоҳлари» билан бирга ҳужжатларда кўрсатилмаган 3500 дона косметика ва парфюмерия товарлари, 1650 дона чўғланма электрлампалар, 108 тонна ширинликлар ҳамда хўжалик товарлари борлиги маълум бўлди.\nДастлабки маълумотларга асосан ушбу аниқланган товарларнинг нархи салкам 920 млн сўмни ташкил этар экан. Контейнерни божхона кўригидан ўтказиш вақтида аниқланган электр чўғланма лампочкаларининг қуввати 500 Вт. бўлиб, Вазирлар Маҳкамасининг «Энергияни тежайдиган лампалар маҳаллий ишлаб чиқарилишини кенгайтириш чора-тадбирлари тўғрисида» 2015 йил 20 октябрдаги 299-сон қарори талабларига биноан 2017 йилнинг 1 январидан бошлаб бу турдаги маҳсулотларни реализация қилиш тақиқланган.\nТошкент божхона жўнатма


10:04 / 25.02.2020 489 pdf Ўқиш режими + -\nПайғамбар соллаллоҳу алайҳи васаллам: «Илм талаб қилиш ҳар бир муслим учун фарздир» деганлар.\nАллоҳнинг розилигини топиш учун ҳам албатта илм керак. Шундай экан, илм дегани нима ўзи?\nИлмниг фазли нимадан иборат?\nБунга ўхшаш кўпгина саволларга қорақалпоқ тилида нашр қилинган «Ҳадис ва Ҳаёт» тўпламининг 3-жузи «Ният, ихлос ва илм» китобидан билишингиз мумкин.\nМаълумки, фазилатли шайх Муҳаммад Содиқ Муҳаммад Юсуф раҳимаҳуллоҳ қаламига мансуб асарлар «Hilol nashr» нашриёти томонидан бошқа тилларда ҳам нашр этилмоқда. Навбатдаги «Ҳадис ва Ҳаёт» тўпламининг 3-жузи «Ният, ихлос ва илм» китоби қорақалпоқ тилида нашрдан чиқди. Ушбу китобни Нукус шаҳридан ўз нархида харид қилишингиз мумкин.\nМўлжал: «Имом Эшон Муҳаммад» жоме масжиди.\nНархи: 16 500 сўм\n15:29 / 25.02.2020 1065\n575 14:00 / 30.07.2019\n896 11:51 / 10.11.2018\n2370 09:27 / 25.08.2018\n4636 17:26 / 16.01.2020


Еркин Қарақалпақстан Вести Каракалпакстана 12:49:25, 21.11.2018\nАҒАШ КОНСТРУКЦИЯЛАРЫН ӨРТТЕН ҚОРҒАЙЫҚ\nӨртлер санаат кәрханаларында, қурылыс имаратларында, турақ жайларда, аўыл ҳәм халық хожалығының барлық тараўларында жүз бериўи мүмкин болған, жеткизген зыяны тәрепинен тәбият апатларына теңлестирилген ҳәдийсе есапланады. Олар үлкен зыян келтириўи менен бирге бахытсыз ҳәдийселер — зәҳәрлениў, күйиў жарақаты ақыбетинде адамларды өмирден алып кеткен жағдайлар да көплеп ушырасады.\nСоның ушын да, өртке қарсы гүресиў барлық пуқаралардың баслы ўазыйпасы есапланады. Улыўма өрт шықпаўын тәмийинлеў, шыққан жағдайда оның раўажланып, тарқалып кетиўиниң алдын алыў инсан саламатлығы ҳәм оның өмирин, материаллық байлықларды сақлап қалыўға қаратылған ис-илажлар болып, бул мәселелер мийнетти қорғаўдың бир бөлими есапланады.\nҲәзирги күнде қурылыста ағаш өнимлери ҳәм конструкциялары кең қолланылмақта. Ағаш өнимлери өзиниң қолайлылығы менен бир қатарда тез жаныўшы қәсийетке ийе болған материал есапланады. Оның ашық ҳалдағы төмен калориялы жаныўы, сондай-ақ, қыздырылған буйым ҳәм газлерден де келип шығыўы мүмкин. Ыссылық температурасы 1250 С та қызғанда ағаштың ығаллығы пуўланады, соң ол жаныўшы газлерди ажыратып шығарады. Ыссылық 2100 С тан артып, жаныў орайы пайда болғанда бул газлер жанады ҳәм ыссылық көтериледи, бул үлкен ыссылық ажыралыўы нәтийжесинде экзотермик басқышқа өтеди. Бул бағдарда алымларымыз көплеп излениўлер алып барған. Ерисилген табысларға қарамай ағаштың жаныў машқаласы улыўма шешимин тапты деп болмайды. Ағашты 2 түрли усылда, яғный, ишки ҳәм сыртқы жалыннан қорғаў жолы менен жаныўшылығын пәсейттириў мүмкинлиги анықланған. Стандарт лист көринисиндеги ағаш материалларының салыстырма майданының үлкенлиги себепли өртке қәўпи жоқары есапланады. Соның ушын, бул материалларды өрттиң пайда болыўы ҳәм раўажланыўы жүдә тез әмелге асыўы мүмкин болған объектлерде, яғный, қурылыста, мебель ислеп шығарыў цехларында, транспортларда қолланыў шекленген. Егер де, өз турақ жайымызда ҳәм басқа да халық хожалығы объектлеринде ағаш конструкцияларын өртке қарсы химиялық еритпе менен кеминде жылына бир мәрте дәрилеп турсақ, өрттиң пайда болмаўын ҳәм тез тарқалыўының алдын алған боламыз.\nНөкис қалалық Өрт қәўипсизлиги бөлими инспекторы, сержант.\nСәне: 25.10.2017 11:15:41


Февраль ойида European Radiology журналида чоп этилган илмий мақола муаллифлари 18 нафар соқолли эркак ва 30 итдан олинган намуналарни солиштириб, эркаклар соқолида ит юнгидан кўпроқ бактерия борлигини аниқлади.\nМақолада “изланишларимиз натижаси асосида итлар соқолли шахсларга солиштирганда “тозароқ” деб ҳисоблаш мумкин”, дейилади.\nЎрганилган 30 итнинг 23 тасида микроб кўплиги кузатилган. Аммо тадқиқотда иштирок этган 18 нафар эркакнинг барчасида микроблар сони кўплиги аниқланган. Қолаверса, эркаклар соқолида касалликка олиб келувчи бактериялар сони ҳам юқорироқ бўлган.\nТадқиқотчилар 3 ойдан 13 ёшгача бўлган итларнинг бўйнидан ва кураклари орасидан бактерия намуналарини олган. Шунингдек, 18 ёшдан 76 ёшгача бўлган эркаклар соқолларидан намуна олинган.\nМақола муаллифлари эркаклар соқолида итлар юнгидан анча кўпроқ микроб борлиги, бўлганда ҳам уларнинг аксари касалликка олиб келувчи микроблар эканини таъкидлайди.\nМуаллифлар изланиш иштирокчилари сони оз бўлганини айтиб, ушбу масала яқиндан ўрганиши кераклигини айтишди. Улар, шунингдек аёллар сочидан ҳам намуна олиб, улардаги микробларни ҳам ўрганиб чиқиш лозимлигини қўшимча қилишди.\nТадқиқотга Европадаги уч радиология маркази ишчилари ходимларини қизиқтирган савол туртки бўлган. Қитъада жуда оз ветеринар клиникасида фақат ҳайвонлар учун мўлжалланган МРТ бўлгани учун, улар айни МРТ мосламасидан инсонларни ҳам, итларни ҳам текшириш қанчалик хавфсиз эканлигини аниқлашга бел боғлашган. Бунинг учун Швейцарияда жойлашган Hirslanden клиникаси ходимлари итлар ва кишиларни текшириш учун фойдаланилган МРТлар тозалигини ўрганиб чиққан.\nТадқиқот муаллифлари шундай хулоса қилган: “Одамларни текширишда итларни текшириш учун қўлланилган МРТдан фойдаланиш ҳеч қандай хавф туғдирмайди”.


Ҳали мураббийи йўқ термага "Навбаҳор"дан уч нафар футболчи чақирилди / CHAMPIONAT.asia\nҲали мураббийи йўқ термага "Навбаҳор"дан уч нафар футболчи чақирилди\n2014 йилнинг январ ойида Уммонда 22 ёшгача бўлган футболчилар ўртасида Осиё биринчилиги бўлиб ўтади.\nМазкур мусобақа янги саналади. Яъни Уммон бу ёшдаги футболчиларнинг биринчи қитъа биринчилигига мезбонлик қилади. Алексей Евстафеев бошчилигида мазкур мусобақанинг саралаш турнирида иштирок этган вакилларимиз, финал босқич йўлланмасини қўлга киритишга улгуришганидан хабарингиз бор. Айни пайтда 10 январда старт оладиган қитъа биринчилигида қатнашадиган термамизга кимни бош мураббий бўлиши аниқ эмас. Шундай бўлсада, ЎФФ терма жамоалар билан ишлар маркази номзод футболчиларнинг ҳужжатларини йиғмоқда.


давлат солиқ қўмитаси - xabar.uz\nЖаҳонгир Абдиев Давлат солиқ қўмитаси раисининг ўринбосари лавозимига тайинланди.\nДавлат солиқ қўмитаси касаба уюшмаси депутатни «Сўз блогерларга» кўрсатувида айтган фикрлари учун судга берганди.\nДСҚ «обналчилар» ҳақидаги маълумотни ҳуқуқни муҳофаза қилувчи органларига берди\nдавлат солиқ қўмитаси «обналчилар» билан курашишни бошлади\nПрезидент қарори билан (ПҚ-4834, 18.09.2020 й.) Ҳалилилло Собиржонович Тўрахўжаев Ўзбекистон Республикаси Давлат солиқ қўмитаси раисининг биринчи ўринбосари – Қўмита ҳузуридаги Кадастр агентлиги директори лавозимига тайинланди.\nПрезидент Фармони (ПФ-5994-сон, 13.05.2020 й.) билан Шерзод Давлятович Кудбиев Давлат солиқ қўмитаси раиси лавозимига тасдиқланди.\nОлий Мажлис Қонунчилик палатаси фракциялари томонидан Шерзод Қудбиевнинг номзоди Давлат солиқ қўмитаси раислигига мақулланди.\nДавлат солиқ қўмитаси карантин даврида корхоналар ишини енгиллаштириш ва узлуксиз фаолият юритиши учун мақбул шароитлар яратиш мақсадида йирик солиқ тўловчиларнинг транспорт воситаларига махсус рухсат берувчи стикерлар беришни бошлайди.


ЎзА - Замонавий, сифатли, харидоргир\n03.02.2017 17:25 Чоп этиш версияси\nМамлакатимизда қурилиш материаллари ишлаб чиқарувчи корхоналар сони ҳам йилдан-йилга кўпаймоқда. Айни пайтда 6 мингдан зиёд корхона шу йўналишда фаолият юритмоқда. Йилига 10 миллион квадрат метр ойна тайёрловчи “Кварц”, 60 минг тонна қуруқ қурилиш қоришмалари ишлаб чиқарувчи “Бухорогипс”, 20 миллион квадрат метр гипсокартон тайёрлаш қувватига эга “Кнауф Гипс Бухоро”, 3,5 миллион квадрат метр сопол плиткалари ишлаб чиқарувчи “Moderna Ceramic Industries Fergana” каби корхоналар шулар жумласидандир.\nФарғона шаҳридаги “Moderna Ceramic Industries Fergana” Ўзбекистон – Хитой қўшма корхонасида ишлаб чиқарилаётган маҳсулотлар сифати билан харидорларга манзур бўлмоқда. Хитой ва Италия технологиялари асосида тайёрланаётган маҳсулотлар айни пайтда қўшни мамлакатларга экспорт ҳам қилинмоқда. 2016 йил иш бошлаган қўшма корхонада 150 нафар ёш иш билан таъминланган.\n– Чет эл инвестициялари ва замонавий технологияларни кенг жалб этиш, ишлаб чиқаришни модернизация қилиш, техник ва технологик янгилаш, кичик бизнес ва хусусий тадбиркорликни ривожлантириш бўйича амалга оширилаётган лойиҳалар ишлаб чиқаришни кенгайтиришда муҳим аҳамият касб этаётир, – дейди қўшма корхона ижрочи директори Дилмурод Аҳмедов. – Ёш ва малакали мутахассисларимиз ишлаб чиқарилаётган 150 дан ортиқ турдаги деворбоп ва полбоп маҳсулотлар дизайнига алоҳида эътибор қаратмоқда.\nФарғона вилоятида 2016 йилда ижтимоий-иқтисодий ривожлантириш дастури доирасида саноат йўналишида 752 лойиҳа амалга оширилди. Янги саноат корхоналари ишга туширилиши, мавжудларида ишлаб чиқариш модернизация ва диверсификация қилиниши ҳисобидан 8 триллион 103 миллиард сўмлик маҳсулот ишлаб чиқарилди. Фармацевтика, электротехника, машинасозлик, қурилиш соҳаларида лойиҳаларни ишга тушириш ҳисобидан кўплаб янги турдаги маҳсулотларни ишлаб чиқариш йўлга қўйилди.


АҚШ: Қурбонов июлгача ҳибсхонада қолади\nЎзбекистонлиқ қочқин Фазлиддин Қурбонов АҚШда ҳибсга олингунига қадар юк машина ҳайдовчиси бўлиб ишлаган.\nАҚШ расмийлари томонидан террорчиларга кўмаклашганликда айбланаётган ўзбекистонлик Фазлиддин Қурбонов 2 июлгача Айдаҳодаги ҳибсхонада қоладиган бўлди.\nБу ҳақда хабар қилган Idaho Statesman нашрига кўра, Қурбонов сешанба куни унга нисбатан эҳтиёт чорасини тайинлаш маҳкамасида қатнашиш ҳуқуқидан бош тортган, шу важдан у суд бошлангунича ҳибсда қолади.\nУчта модда бўйича айбланаётган Фазлиддин Қурбонов иши юзасидан маҳкама шу йилнинг 2 июл куни бошланиши кутилмоқда.\nАҚШга 2009 йили қочқин сифатида келган 30 ёшли ўзбекистонлик Қурбонов 16 май куни Бойсе шаҳрида ноқонуний тарзда портловчи модда сақлаганлик ва террорчилик ташкилотига ёрдам кўрсатганликда гумонланиб, ҳибсга олинган эди.\nУнга қўйилаётган айблов хулосасида айтилишича, Фазлиддин Қурбонов 2012 йил августидан 2013 йилнинг май ойигача террор ташкилоти деб ҳисобланувчи Ўзбекистон исломий ҳаракатини маблағ ва компютер дастурлари билан таъминлаш мақсадидида бошқа шахслар билан онгли тарзда тил бириктирган. Шунингдек, Қурбонов кишиларни портловчи мослама тайёрлашга ўргатганликда ҳам айбланмоқда. Бу айблов ўзбекистонлик қочқинга Юта штати расмийлари томонидан қўйилган.\nҲибсга олингунича юк машина ҳайдовчиси бўлиб ишлаган Фазлиддин Қурбоновнинг Қўшма Штатлар ёки бошқа жойларда террорчилик хуружлари амалга ошириш нияти бўлганми ё йўқми – бу ҳозирча маълум эмас.\nАҚШ федерал расмийлари Қурбонов аввалдан кузатиб келингани ва ундан келиши мумкин бўлган ҳар қандай эҳтимолий хавф-хатарнинг олди олинганини билдираяптилар.\nАйдаҳодаги маҳкама битганидан сўнг Қурбонов судлаш учун Юта штатига ўтказиб берилиши айтилмоқда.\nФазлиддин Қурбонов АҚШда террорчиликда гумонланиб, қўлга олинган ягона ўзбекистонлик эмас. 2012 йилнинг 13 июлида ўзбекистонлик Улуғбек Қодиров АҚШ президентини ўлдиришга уринганликда айбланган ва 15 йилга қамалган эди.\nЖиззахлик 35 яшар Жамшид Мухторов эса 2012 йилнинг 21 январида АҚШнинг Чикаго шаҳри аэропортида Истанбулга учиш олдидан Федерал тергов бюроси ходимлари томонидан ҳибсга олинган.\n2007 йилда АҚШдан сиëсий бошпана олган бу қочқинга террор гуруҳларига моддий ëрдам берганлик ва улар сафига қўшилишга уринганлик айби қўйилган.


Архивы Маданият - uzpress\nОзарбайжон Бишкекка парк ва 550 ўринли мактаб қуриб беради\nYanvar 15, 2021 Fevral 4, 2021\nБишкек мэри вазифасини бажарувчи Балбақ Тулўбаев Озарбайжон Республикасининг Қирғизистондаги Фавқулодда ва мухтор элчиси Ўруджев Ҳидаят Худуш ўғли билан учрашди. Бу ҳақда шаҳар мэрияси матбуот хизмати хабар бермоқда. Маълумотга кўра, томонлар пойтахтнинг жанубий қисмида янги дўстлик боғини қуриш ва ободонлаштириш, Кўк-Жар аҳоли пунктида 550 ўринли умумтаълим мактаби қурилишини муҳокама қилдилар. Иккала лойиҳа ҳам Озарбайжон томонидан молиялаштирилади. Балбақ Тулўбаев Бишкек…\nСадир Жапаровнинг Президентлик сайловидаги ғалабасига бағишланган байрам концерти Бишкекдаги Ала-Тоо майдонида бўлиб ўтади. Бу ҳақда Бишкек мэри вазифасини бажарувчи Балбак Тулўбаев маълум қилди. Айни пайтда одамлар марказий майдонга йиғилиб, озиқ-овқат олиб келишмоқда, мусиқа ускуналари ва саҳнани ўрнатишмоқда. Тулўбаевнинг сўзларига кўра, Жапаровнинг штаби шаҳар мэриясига оммавий тадбир соат 14: 00да бошланиши ҳақида хабар берган. «Штаб вакиллари концертга 100 га яқин…\nЖамият, Маданият, ХабарларLeave a comment\nАла-Тоо майдонига мусиқий ускуналар ўрнатилмоқда\nБугун, 10-январь куни Бишкекдаги Ала-Тоо майдонида мусиқий ускуналар ўрнатилмоқда. Фаолларнинг айтишича, фуқаролар президентлик сайловида ғолибни табриклашга тайёрланмоқда. «Ғолиб ким бўлса ўшани табриклаймиз», дейишди улар. Фаоллар акция тинч ва провокацияларсиз ўтишини айтди.


Ben & Jerry's: «Биз яҳудийлигимиздан фахрланамиз, бироқ...» | Azon.uz - Ахборот-таҳлилий портал\n7084 22:00 30.07.2021\nМузқаймоқ ишлаб чиқарувчи Ben & Jerry's корхонаси асосчиларининг таъкидлашича, улар «яҳудий бўлганидан фахрланишади», Исроил уларнинг хориждаги биринчи бозорларидан бири бўлган ва улар «Исроил давлатининг тарафдорлари».\nБироқ улар чоршанба куни New York Times нашрида чоп этилган мақолада ўз фикрларини билдирдилар: "АҚШ ҳукуматининг сиёсатига қарши бўлганимиздек, Исроилни ҳам қўллаб-қувватлаш ва унинг баъзи сиёсатларига қарши чиқиш мумкин".\n"Биз компаниянинг ишғол қилинган ҳудудларда ўз фаолиятини тўхтатиш ҳақидаги қарорини сўзсиз қўллаб-қувватлаймиз. Чунки халқаро ҳамжамиятнинг аксарияти, жумладан, Бирлашган Миллатлар Ташкилоти буни ноқонуний босиб олиш деб ҳисоблайди". Бироқ, улар 1978 йилда асос солган компанияни оператив назорат қила олмасалар-да: "Унинг ҳаракатлари билан фахрланамиз ва у тарихнинг тўғри иш қилаётганига ишонамиз", деган.\nТаъсисчиларнинг фикрларига кўра, ишғол қилинган ҳудудларда музқаймоқ сотишнинг тўхтатилиши – компаниянинг 43 йиллик тарихидаги энг муҳим қарорларидан бири бўлди. "Компания, шубҳасиз, реакция тез ва кучли бўлишини билишига қарамай, Ben & Jerry's ўз бизнеси ва фаолиятини илғор қадриятларга мослаштириш учун қадам ташлади".\nУлар компаниянинг қарорини қўллаб-қувватлаш "қарама-қаршилик” ҳам, "антисемитизм” ҳам эмаслигини айтиб: "Аслида, биз ушбу ҳаракатни яҳудийликнинг асоси бўлган адолат ва инсон ҳуқуқлари тушунчаларини тарғиб қилиш сифатида кўриб чиқиш мумкин, деб ҳисоблашимиз керак", деб таъкидлаган.\nЭслатма: музқаймоқ ишлаб чиқарувчи АҚШнинг Ben & Jerry's ice cream компанияси яқинда Исроилни босиб олинган Фаластин ерларида уй-жойлар қуришига норозилик билдириб, босиб олинган ҳудудларда компания музқаймоқларини сотиш “унинг қадриятларига тўғри келмаслигини” айтган эди. Бунга жавобан Нафтали Беннет ҳукумати уларни антисемитизмда айблаган.\nмузқаймоқ корхона яҳудий фахр Махсус\n696 12:40 16.08.2021\nОлмалиқда ўнлаб фуқаро музқаймоқдан заҳарланди\n994 09:47 16.08.2021


OzodDayjest: Қозоғистон Ўзбекистондан анор экспортини нима учун тақиқлаган?\n07 декабр 2019, Тошкент вақти: 10:59\nЎзбекистонликлар Шенген визасини олишда камситилаётгани айтилди. Қозоғистон ўзбек анори экспортини япон қурти сабаб тақиқлаган. Ғалла даласининг ёқилиши лайлак полапонлари ҳаётига хавф туғдирмоқда.\nТошкентлик журналист Европа иттифоқи расмийсини иккиюзламачиликда айблади\nТошкентлик журналист Никита Макаренко Еврокомиссиянинг ташқи сиёсат масалалари бўйича олий комиссари Федерика Могеринининг Марказий Осиё билан дўстлик муносабатлари хусусидаги мақоласини кескин танқид қилди. Марказий Осиё ташқи ишлар вазирлари билан учрашув арафасида мақола ёзган Ф. Могерини ЕИ минтақа билан ҳамма даврдан ҳам яқинроқ эканини таъкидлаган. Н. Макаренко эса Телеграмдаги саҳифасида юқори мартабали арбобнинг ушбу баёнотини “европача иккиюзламачилик”, деб атаган.\n“ЕИ бизга ҳатто учинчи дунё мамлакати деб ҳам қарамайди, тўртинчи дунё мамлакати сифатида муносабатда. Оддий мисол – Шенген визаси бериш жараёнида бизнинг фуқароларга қандай муносабатда бўласизлар?!\nҲар гал шармандалик ва хўрлик. Ўша Европасига бормай қўяқолай дейсиз. Ёстиқдек папкада 25 хил ҳужжат йиғиб келишингиз керак. Ҳар бир қоғозда “туя эмаслигингиз”ни исботлашингиз талаб этилади. Сизга худди ашаддий жиноятчи каби қарашади”, деб ёзади журналист.\nҚайд этилишича, шунча қоғозбозликдан кейин элчихоналар ё бир марталик виза беради, ё сўровни рад этади. Ҳолбуки, ЕИ мамлакатлари муносабатлар ҳамиша таранг бўлган Россия фуқароларига ҳам кўп марталик визани пирожка каби тарқатади.\nҚозоғистон нега Ўзбекистон анори экспортини тақиқлагани сабаби очиқланди\nҚозоғистон Ўзбекистонда етиштирилган анор экспортини нима сабабдан тақиқланганига ойдинлик киритилди (“Ҳуррият”, 3 июль). Қайд этилишича, Ўзбекистонда етиштирилган анордан “pseudococcus comstocki” ёки комсток қурти топилган. Шундан кейин қўшни давлат Ўзбекистондан анор олиб киришни вақтинча тақиқлаган. Томонлар ўртасида музокаралардан кейин 14 мартдан фитосанитар чеклов бекор қилинган. 1939 йилда Япониядан келтирилган тут кўчати орқали Ўзбекистонда ҳам тарқалган ушбу қурт ўта хавфли зараркунандалардан саналади. Ҳашарот 300 га яқин ўсимликка қирон келтиради. Маълумотларга қараганда, 2019 йилнинг бир ярим ойи давомида Ўзбекистон Қозоғистонга 700 тоннадан зиёд анор экспорт қилиб, бир миллион долларга яқин даромад қилган. Таъкидланишича, комсток қурти тарқалмаганида бу кўрсаткич янада юқори бўлар эди.\nҒалла даласининг ёқилиши лайлак полапонлари ҳаётига хавф солмоқда\nТошкент вилояти Бекобод шаҳрида ғалла далаларига ўт қўйиш ҳолатлари кузатилмоқда (“XXI аср”, 4 июль). Кўкка ўрлаган аччиқ қора тутун эса ҳали қаноти қотмаган, учирма бўлмаган полапонлари бор лайлакларнинг уяларига қадар етиб борган. Гувоҳларга кўра, ночор қолган она лайлаклар ўз уялари атрофида айланиб, нола чеккан. Қайд этилишича, дала ва аҳоли пунктларида ўсимлик қолдиқларини ёқиш учун жарима у қадар катта эмас. Шу боис фермерлар олдиндан жаримани тўлаб, даладаги қолдиқларни ёқиб юбормоқда. Муаллиф табиатга зарарни камайтириш учун ўт-ўланларни атайин ёққан шахсларга жаримани бир неча ўн баробарга оширишни таклиф этган.


КХДРда ЙТҲ оқибатида хитойлик саёҳатчилар ҳалок бўлди\nКХДРда ЙТҲ оқибатида хитойлик саёҳатчилар ҳалок...\n23.04.2018 11:42 0 1151\nКХДРда автобус билан содир бўлган ЙТҲ оқибатида ўттиздан ортиқ киши вафот этди. Бу ҳақда Хитойнинг «CGTN» телеканалига асосланиб, «РИА Новости» хабар қилмоқда.\n«КХДРда туристик автобус кўприкдан қулаши оқибатида ўттиздан ортиқ киши ҳалок бўлди», — дейилади телеканалнинг «Twitter»даги саҳифасида. Телеканал ЙТҲнинг бошқа тафсилотларини эълон қилмаган.\nЎз навбатида, Хитой ТИВда қурбонларнинг аксарияти хитойлик саёҳатчилар бўлгани айтилган. Воқеа жойига Хитой элчихонаси ва КХДР ТИВ вакиллари етиб келган. Таъкидланишича, айни дамда ҳодиса тафсилотлари ўрганилмоқда.\nХитой ЙТҲ КХДР


Жазирама тугади: бу ҳафта шамол, салқин ҳаво ва ёғингарчилик\nГидрометеорология маркази хабарига кўра Ўзбекистон ҳудудида 2-5 сентябр кунлари ҳаво ҳарорати бироз пасаяди, Фарғона вилоятида ёғингарчилик бўлиши мумкин.\nҚорақалпоғистон ва Хоразм вилоятида ёғингарчилик кутилмайди, шамол ғарбдан 7-12 м/с тезликда эсади. Ҳаво ҳарорати кечаси 2-4 сентябрда +12... +17, 5 сентябрда +8... +13, кундузи 2 сентябрда +25... +30 даража иссиқ, 3-5 сентябрда эса +20... +25 даражагача пасаяди.\nБухоро ва Навоий вилоятида - ёғингарчилик кутилмайди, шамол ғарбдан 7-12 м/с тезликда эсади. Ҳарорат кечаси 2 ва 5 сентябрда +12... +17, 3-4 сентябрда +15... +20, кундузи 2-3 сентябрда +28... +33 даража иссиқ бўлади. 4-5 сентябрда +23... +28 даражагача пасаяди.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 2 ва 5 сентябрда +12... +17, 3-4 сентябрда +15... +20, кундузи 2-3 сентябрда +27... +32, 4-5 сентябрда +23... +28 бўлади.\nҚашқадарё в Сурхондарё вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 2 сентябрда +13... +18, 3-5 сентябрда +15... +20, кундузи 2-3 сентябрда +30... +35, 4-5 сентябрда +28... +33 даража иссиқ бўлади.\nАндижон, Наманган, Фарғона вилоятларида ҳаво ўзгарувчан бўлади. 2 сентябрда баъзи жойларда бироз ёмғир ёғиши мумкин, момақалдироқ бўлади, 3-5 сентябрда ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 2-3 сентябрда +13... +18, 4-5 сентябрда +15... +20, кундузи 2-3 сентябрда +25... +30, 4-5 сентябрда +23... +28 даража иссиқ бўлади.\nТоғли ҳудудларда, 2-3 сентябрда ёғингарчилик кутилмайди, 4-5 сентябрда баъзи жойларда ёмғир ёғиши мумкин, момақалдироқ бўлади. Шамол ғарбдан 7-12 м/с тезликда эсади. Ҳарорат кечаси 2 сентябрда +10... +15, 3-5 сентябрда +8... +13, кундузи 2-3 сентябрда +17... +22, 4-5 сентябрда +15... +20 даража иссиқ бўлади.\nКиритилди: 17:22 02.09.2019. Ўқилди: 1823 марта. Фикрлар сони: 0 та.


ЎзЛиДеП раиси Актам Ҳайитов — партиянинг қанчалик эркинлиги, қайси блогерларни ўқиши ва албатта, гўшт ҳақида (видео) - Daryo\n16:04, 17.10.2019 39024\nЎзЛиДеП раиси Актам Ҳайитов — партиянинг қанчалик эркинлиги, қайси блогерларни ўқиши ва албатта, гўшт ҳақида (видео)\nЎзбекистонда сайлов кампанияси бошланди. Партиялар бу сафар анча фаоллик кўрсатмоқда ва ўзига хос янги услублар билан электорат диққатини тортишга ҳаракат қилмоқда. «Дарё» ушбу кампанияни кенгроқ ёритиш ва овоз берувчиларга партиялар ҳақида кўпроқ маълумот бериш мақсадида «Сайлов олдидан» рукни доирасида партиялар етакчилари билан суҳбат уюштирмоқчи. Рукн доирасида Ўзбекистон либерал-демократик партияси раиси Актам Ҳайитов «Дарё»га партиянинг мақсадлари, амалга оширмоқчи бўлган ўзгаришлари, шунингдек, шахсий ҳаёти ҳақида гапириб берди.\nИнтервью видеоси билан танишишингиз мумкин. Қуйида суҳбат матнини келтирамиз.\nДарё: Кўпчилик партияларнинг одамлар билан ишлашида муаммолар бор, шу сабабдан одамлар партияларни танимайди, улар ҳақида етарли маълумотга эга эмас деган фикрда. Бунга сиз қандай қарайсиз?\nАктам Ҳайитов: Гапингизда жон бор, лекин сўнгги йилларда Ўзбекистондаги партиялар анча фаоллашди. 20 сентябрь куни Ўзбекистонда 22 декабрь парламент сайловлари куни эканлиги ҳақидаги хабар эълон қилинди ва шу кундан бошлаб биз сайлов жараёнларига тайёргарликни бошладик. Энг кўп овоз олиш учун ҳаммамиз ҳаракат қиляпмиз. Қайси партия ўз дастури орқали халқни унинг орзу-ҳавасларини рўёбга чиқаришга ишонтира олса ва муносиб ҳаракат қилса, шубҳасиз, ўша кўп овоз олади ва сайловда ғолиб бўлади.\nЯқинда «Ижтимоий фикр» маркази ўтказган сўровнома натижаларига кўра, овоз берганларнинг 40 фоизи қайси партияга овоз бермоқчи эканлигини билмайди. Бу биз кўпроқ халқ орасида кўпроқ ишлашимиз кераклигини англатади. Бир нарсани ишонч билан айта оламанки, аҳолининг партиялар фаолиятидан хабардор аксарият қисми ЎзЛиДеПни танийди. Биз ўзимизни янада кўпроқ танитишга ҳаракат қиляпмиз. Бугунги кунда партиямиз аъзолари сони 740 минг кишидан ошди. Бу бошқа партиялар билан солиштирганда анча кўп. Лекин мамлакатимизда 20 миллион сайловчи борлигини ҳисобга олсак, бу ҳали кам. Депутатларимиз ва жойлардаги вакилларимиз орқали узоқ-узоқ қишлоқларга бориб халқнинг муаммоларини ўрганиш, уларнинг оғирини енгол қилиш борасида жуда кўп ишларни амалга оширишимиз керак.\n- Партиялар фаолияти бу жуда катта бюрократик тизим. Партия фаолиятида жуда кўп қоғозбозлик, ҳужжатбозлик кўзга ташланади. Бу менинг шахсий мулоҳазаларим. Ўйлашимча, сиёсий партиялар бирмунча эркин фаолият олиб бориши, халқ ичида ишлаши, халқ билан расмий тилда эмас, халқ тилида гаплашиши керак. Ўз шахсий тажрибам ва кузатишларимдан келиб чиқиб айтадиган бўлсам, Ўзбекистондаги партиялар фаолияти бундай эмас. Сиз ўз сиёсий партиянгиз фаолиятини қандай баҳолайсиз?\n- Истаймизми йўқми, ҳар бир сиёсий партия ўз сиёсий қурилмасига, ижро аппаратига эга бўлади ва машина каби ҳаракатланади. Машина мотори ҳаракатланиши учун партия ўз электорати – сайловчиларига ҳам ваъда бериши, ҳам ўша ваъданинг устидан чиқа олиши керак.\nСиз айтган бюрократик тизим ҳақиқатан ҳам бугун бор. Қоғозсиз иш илгариги замонда ҳам юрмаган, ҳозир ҳам юрмайди. Агар одамларнинг оғирини енгил қила олса, сайловчиларнинг муаммоларига ечим топиб бера олса, у қоғозлар – яхши қоғозлар. Агар биз мақтаниш ёки ютуқларимизни кўз-кўз қилиш учунгина овоз тўплайдиган бўлсак, халқнинг ишончини йўқотамиз.\nБу йил бир нарсани ишонч билан айтишим мумкинки, биз сайловчилар билан ишлаш форматини ўзгартирдик. Шу пайтгача бир ёпиқ хоналарда, камига махсус тайёрланган одамлар иштироки мажлислар ўтказардик. Бунга ҳеч ким эътироз билдиролмайди. Лекин биз жорий йилда халқ билан очиқ мулоқот қилиб, ижтимоий тармоқлар орқали ҳам партия аъзоларини, ҳам партия фаолиятига қизиқувчиларни – тарафдорларимизни бир мақсад йўлида бирлаштиришга ҳаракат қиляпмиз. Халқлар дўстлиги майдонида ўтказилган байрам тадбирида, тахминларга кўра, 8–10 мингга яқин тарафдорларимиз иштирок этди. Тадбирга ҳеч кимни ҳеч ким мажбурлаб олиб келгани йўқ. Ижтимоий тармоқларда эълон бердик холос. Тадбирда одамлар ўз ихтиёри билан иштирок этганининг яна бир исботи шуки, эътибор берган бўлсангиз, бу ёпиқ тадбир бўлмади, ким истаса бизни тарк этиши мумкин эди ва шу ҳолатда ҳам кўпчилик биз билан қолди.\n- Партиянинг одамларга реал фойдаси қандай? Партия фаолиятининг ижобий жиҳатлари нимада кўринади?\n- Жойларда депутатларимиз фаолият олиб боради ва улар партия билан чамбарчас ҳолатда ишлайди. Халқ яхши танийдиган депутатларимиз бор. Биз уларга дастур тақдим этамиз ва шу дастур доирасида улар фаолият олиб боради. Депутатларимиз ижтимоий тармоқларда – ёшлар орасида фаол ишлаяпти, турли долзарб ва муаммоли вазиятларда ўз фикрларини қўрқмай намойиш этяпти. Аёл депутатларимиздан Хўжаева Мавлуда кабилар узоқ-узоқ қишлоқлардаги аёллар масаласидаги муаммоларга жиддий эътибор қаратмоқда; Бобоев Шуҳрат ака янги сайлов кодексини ишлаб чиқишда ўзининг муносиб ҳиссасини қўшди. Улар бугунги қонунларимизнинг электорат манфаатларига мос келиши ва ҳамоҳанг бўлишида муҳим рол ўйнамоқда.\n- Малакали депутатларимиз етарли эмас деб ҳисоблайсизми?\n- Профессионал ва ўз вазифасига масъулият билан ёндашадиган депутатлар керак бизга. Афсуски, бундайлар ҳозир кам. Мендан нима жавоб кутаётганлигингизни тушуниб турибман. Биз ҳали ўзимиз қилаётган ишлардан қониқаётганимиз, имкониятларимизни тўлиқ даражада ишга солаётганимиз йўқ.\n- Фараз қиламиз, сайлов ўтди ва кўпчилик овоз тўплай олган партия сифатида ЎзЛиДеП сиёсат майдонига келди. Мана шу ҳолатда ўзбекистонликлар ҳаётида қандай ўзгаришлар бўлади деб айта оласиз?\n- Жудаям тўғри савол бердингиз, сайловга қатнашаётган ҳар бир партия ўз дастурини электоратга тақдим этади. Сизнинг соҳангизни ҳисобга оладиган бўлсак, биз дастурда соҳангиз учун чекловларсиз фаолиятни, очиқликни ваъда берамиз. Сиз ўз сўзингизни дадил айтишингиз керак ва бу йўлда сизнинг ҳимоя қиладиган тизим бўлиши керак. Маошингиз ишингизга мос бўлиши, болаларингиз яхши шароитларда яшаши, ўқиши керак. Биз шуни таъминлашга ҳаракат қиламиз.\nПартиямиз – тадбиркор ва ишбилармонлар ҳаракати. Тадбиркорга нима керак? Соғлом бозор муҳити, соғлом рақобат ва унинг фаолиятига ҳеч ким аралашолмайдиган тизим керак. Биз шунга ҳаракат қиламиз. Солиқ юкини босқичма-босқич камайтириб бориш керак – мана шу масалаларнинг барчаси сайловолди дастуримиздан ўрин олган.\n- Ўзбекистон сиёсий партиялари, жумладан, сиз раҳбарлик қилаётган партия эркин, босим ва юқоридан келадиган буйруқларсиз фаолият юрита оладими? Партиялар қай даражада эркин?\n- Бугунги кунда ҳеч ким партиялар фаолиятига аралашмайди ва аралашишга ҳаққи йўқ. Партияларнинг ўз сезди, юқори кенгаши ва бошқа тузилмалари бор. Ҳар бир партия ўз фаолият дастурини ўзи тасдиқлайди ва ўзи ижро қилади.\n- Ўзбекистонда 10 минглаб одамларни кўчага олиб чиқиш ва тадбирлар ўтказиш, менимча, қийинчилик билан амалга ошади. Сиз юқорида тилга олган тадбир сайловолди кампания тадбири бўлгани сабабли муаммосиз ўтдими? Сайловлар ўтгач ҳам кўп сонли аҳоли иштирокида мана шундай кўламдаги тадбирлар ўтказилишига рухсат бериладими?\n- Биз уч ой сайлов ҳаёти билан яшаяпмиз. Ҳар ким ўз имконияти қадар электоратни ўз тарафига оғдиришга ҳаракат қиляпти, ижтимоий тармоқларда «жанг»лар бўляпти ва буни халқ қизиқиш билан кутиб олмоқда. Бу жараёнлар сайловдан кейин тўхтаб қолмайди. Етакчи ўз етакчилигини сақлаб қолиши учун доимий тарзда дастакни ушлаб туриши керак.\n- Бу саволни бермасам, ўқувчиларимиз биздан хафа бўлиши мумкин. Яқинда Фермерлар кенгаши раиси сифатида берган баёнотингизда гўшт нархи ошиб кетаётганини тилга олиб бунга асос сифатида аҳолининг кўп гўшт истеъмол қилаётганни айтдингиз. Бу фикрингиз жуда кўп қарама-қарши муҳокамаларга сабаб бўлди, аммо сиз томондан бирор раддия ёки тушунтириш берилмади. Шу ҳақда нима дея оласиз? Ҳали ҳам шу фикрдамисиз? Фикрларингизни қандай асослайсиз?\n- Бир нарсага хурсандманки, бу масала жуда катта диққат билан, эътибор билан кузатилди. Албатта, гўшт истеъмоли жуда нозик масала, сабаби гўшт одам истеъмол рационидаги қиммат озуқалар қаторига киради. Мен ҳозирги гапларим билан ҳеч кимни оқламоқчи ёки ҳеч кимга эътироз билдирмоқчи эмасман. Ўша пайтда нутқдан айнан «Биз кўп гўшт истеъмол қиляпмиз» сўзларининг ажратиб олиниши ва асосий планга олиб чиқилишидан норози ҳам эмасман. Албатта, нутқнинг қизиқарли ва эътиборнинг тортадиган қисми шу эди. Мен шу фурсатдан фойдаланиб бу фикрга изоҳ бермоқчиман.\nИккинчидан, аҳолининг яхши яшайдиган, ўзига тўқ қатлами сонининг ошиб бориши ҳам гўшт истеъмолининг ошишига сабаб бўлмоқда. Биз статистик натижаларни эълон қилдик. 2018 йил кўрсаткичларига қарайдиган бўлсак, гўшт истеъмоли аҳоли жон бошига 43 килограммни ташкил этмоқда. Агар бу кўрсаткични 2010 йил билан таққослайдиган бўлсак, у даврда кўрсаткичлар бугунгига нисбатан кам бўлган, яъни 33–34 килограммни ташкил қилган. Умумий истеъмолни ҳисобини келтирадиган бўлсак, аҳоли 2000 йилларда 1 миллион тонна атрофида гўшт ва гўшт маҳсулотларини истеъмол қилган. 2018 йилга келиб бу кўрсаткич 1,5 миллион тоннага етди. Ҳалиги гап шу маънода айтилган эди. Унинг талқини сал янглишроқ бўлди. Бир ҳафтада етарлича гўшт сотиб олишга маблағи етишмайдиган оилалар бор орамизда! Мен қайсидир гапим билан кимнингдир кўнглига тегиб қўйган бўлсам, таъкидлаб ўтаманки, бундай мақсадим йўқ эди.\n- Киши бошига 43 килограмм… Бу етарлими?\n- Албатта, ёшга қараб норма ўзгаради. Инсоннинг озуқа истеъмоли у сарфлайдиган энергияга даражасига қараб ўзгариб бораверади. Жаҳон аҳолисининг катта қисми ўзига тўқ яшайдиган давлатлари билан солиштирганда, бу кўрсаткич билан биз анча орқадамиз, албатта. Биз халқимизга муносиб турмуш даражасини яратиб беришни истасак, бу кўрсаткични оширишга ҳаракат қилишимиз керак. Маълумот ўрнида айтиш керакки, бугун 92 фоиз гўшт аҳоли томонидан етиштириляпти. 4–5 сотихли ҳовлида яшаб ҳам 4–5 та мол боқадиган оилага осон эмас. Биз пропорсияни сақлашимиз керак, яъни ҳеч бўлмаганда 10–15 фоиз гўшт фермер хўжаликлари томонидан етказиб берилиши керак.\n- Сайловчилар ўзлари овоз берадиган сиёсий шахснинг шахсий ҳаётига ҳам қизиқиш билдиришлари аниқ. Ўзингиз ҳақингизда бироз гаплашсак. Севимли овқатларингизни санаб бера оласизми?\n- Ошни яхши кўраман. Кўпроқ гуручли овқатларни истеъмол қиламан. Гўшт маҳсулотларидан балиқни севиб истеъмол қиламан. Сутли маҳсулотларни ҳам тановул қиламан.\n- Сиз иккита идорада раҳбар лавозимида ишлайсиз. Ишларингиз кўплиги аниқ. Оилангизга, фарзандларингизга қанчалик вақт ажрата оласиз?\n- Ойида ҳеч бўлмаса 2–3 марта – якшанба кунлари вақт топиб, оилам даврасида тушлик қилишга, оилам билан бўлишга ҳаракат қиламан. Шаҳар айланамиз, пиёда сайр қиламиз, бу менга куч беради. Инсон хоҳласа, оиласига вақт топа олади. Мен вақт топа оламан. Конституцияда ҳам белгиланганки, иш кунларидан ташқаридаги якшанба кунда ҳар ким ўз кун графигини ўз ихтиёрича туза олади. Бизда бунга имконият бор. Энг муҳими – ишни тўғри ташкиллаштириш.\n- Севимли китобингиз?\n- Марсель Брион, «Менким, Соҳибқирон жаҳонгир Темур», Ли Куан Ю, «Мамлакат тақдирини истеъдодли инсонлар ҳал қилади».\n- Бир ойда нечта китоб ўқийсиз? Асосан қандай жанрларда?\n- 2–3 та китоб ўқийман. Тарихий, сиёсий китобларни яхши кўраман.\n- Севимли фильмларингиз борми?\n- «Шум бола», «Тўйлар Муборак» каби ўзимизнинг классик фильмларимиз. Сериаллар ҳам кўриб тураман. Тарихий фильмларга қизиқаман.\n- Кинотеатрга тушиб турасизми?\n- Очиғи, кинога бундан бир йил олдин тушган эдим. 3D форматда кино кўрган эдик, таассуротлар жуда ажойиб бўлган. Кино номини эслай олмадим. Саргузашт жанрида эди.\n- Севимли сиёсатчингиз ким?\n- Юртбошимиз Шавкат Мирзиёев; бундан ташқари, Ли Куан Ю, Ден Сяо Пиннинг сиёсатларига қизиқаман. Ҳозирги замон раҳбарларидан Хитой раҳбари Си Сзи Пиннинг фаолиятини кузатаман, айниқса қишлоқ хўжалиги борасида амалга ошираётган ишларини.\n- Қайси партияни асосий рақобатчингиз деб биласиз?\n- Албатта, ХДПни. У мухолиф партия ҳисобланади. Билишимизча, бу партиянинг электорати ҳам салмоқли, уларнинг ўзи эса охирги пайтларда жуда фаол ҳаракат қилмоқда.\n- Идеологик жиҳатдан сиз кимсиз? Ўнгчи, сўлчи, капиталист, либерал?\n- Биз либерал партиямиз. Либерал партия раҳбариман. Ўзим ҳам либералман.\n- Сиёсатчи бўлмаганингизда, қайси соҳада фаолият олиб борган бўлардингиз?\n- Ўзи асл касбим иқтисодчи менежер. Шу йўналишда олийгоҳни битирганман. Менимча, шу соҳани давом эттирардим.\n- Ҳоббингиз нима? Қизиқишларингиз борми?\n- Пиёда юришни, машғулот залида югуришни, курашни ёқтираман. Умуман айтганда, спорт.\n- Қайси газеталарни ва онлайн нашрларни кузатасиз?\n- Ҳозир фаолият тақозоси билан жуда кўп ОАВни кузатяпмиз. Албатта, топ ўнликка кирувчи сайтларни, «Daryo.uz» ва «Kun.uz»ни кузатяпмиз. Ким биринчилигини ўзингиз ҳал қилиб олинг, лекин шу икки сайтнинг аудиторияси ва таъсир доираси катта.\nЎз газетамиз – «XXI аср»ни, фермерлик фаолиятига алоқадор газеталарни, «Халқ сўзи»ни, хорижий газеталардан «Аргументи и факти»ни кузатаман.\nБлогерларимиз фаолияти билан ҳам жуда қизиқаман. Масалан, «Davletov.uz»ни, Нозим Сафарини, иқтисодчиларимиздан Юлий Юсуповни, Беҳзод Ҳошимов, Азиза Умароваларни ўқиб бораман.\nЭлдар Асанов суҳбатлашди.\n22:43, 05.10.2021 96342\n23:58, 07.10.2021 70342\n21:11, 05.10.2021 85764\n16:40 Бугун 415\n16:26 Бугун 839\n16:11 Бугун 1381\n15:56 Бугун 2277\n22:19, 17.10.2021 80860


Ўзбек ҳарбийлари мустақилликдан бери ҳам Россия¸ ҳам НАТО томонидан уюштирилган ҳарбий машқларда иштирок этиб келмоқда.\n14 январ Ўзбекистонда Ватан ҳимоячилари куни сифатида нишонланди. Президент Ислом Каримов мазкур сана муносабати билан қилган чиқишида хориж давлатлари билан ҳарбий-техник ҳамкорлик кўламини ошириш лозимлигини таъкидлади.\n“Қуролли кучларимизнинг қисм ва бўлинмаларини энг янги қурол-яроғ ва жанговар техника билан қайта жиҳозлаш, замонавий воситалар билан таъминлаш бўйича қўйилган вазифаларни амалга оширишни жадаллаштириш муҳим принципиал аҳaмият касб этади. Шу муносабат билан хорижий ҳамкор давлатлар билан халқаро ҳарбий-техник ҳамкорликни янги поғонага кўтариш ва кўламини кенгайтириш, 2010-2015 йилларга мўлжалланган комплекс чора-тадбирлар дастурини тайёрлаш ва амалга ошириш зарур”, деди Ўзбекистон президенти ва қуролли кучлари бош қўмондони Ислом Каримов.\nПрезидент айнан қайси xорижий ҳамкорларни назарда тутаётганини аниқлаштириб ўтирмади.\nЗеро, таҳлилчилар фикрича, ҳозирда Ўзбекистон ўзининг ҳарбий соҳадаги xорижий ҳамкорларини белгилаб олишда яна аросатга тушиб қолган.\nЛондондаги халқаро муносабатлар қироллик институтининг Россия ва Марказий Осиё масалалари бўйича шарҳловчиси Юрий Фёдоров, Андижон воқеаларидан кейин Ўзбекистон Россия назоратидаги ҳарбий тузилма - Коллектив хавфсизлик шартномаси ташкилотига қўшилишга қўшилдию, лекин Ғарбда 13 май Андижон фожиасига оид эҳтирослар босилгач¸ унинг КХШТга бўлган қизиқиши ҳам сусайишга юз тутди, деган фикрда.\n- Ўзбекистон сиёсатида тез-тез учраб тургани каби, приоритетлар ўзгармоқда ва бугун Тошкент Россия билан Коллектив хавфсизлик шартномаси ташкилоти доирасидаги ҳамкорликни бироз музлатиш эвазига, Ғарб билан алоқаларни ривожлантиришга ҳаракат қилмоқда. Ўзбекистоннинг бир томондан, Навоийдаги аэропортни АҚШнинг ноҳарбий, деб айтилаётган юкларини Афғонистонга транзит қилиш учун тақдим этиши ва иккинчи томондан, КХШТнинг Марказий Осиёда Тезкор коллектив кучларни ташкил этиш ғоясига қарши чиқаётгани бунинг ёрқин далилидир. Ўзбекистон раҳбарияти сиёсат юргизишда, жумладан ҳарбий соҳада ҳам ҳар доим ўзига хос йўлни тутиб келган. Бу йўлнинг моҳияти эса, Россия билан Ғарб ўртасидаги келишмовчиликлардан максимал даражада фойда кўришдан иборатдир. Менимча, буни Ўзбекистон раҳбариятига хос бўлган принципсиз йўл, деб аташ мумкин, дейди профессор Фёдоров.\nБугунги кунда Ўзбекистон қуролли кучларининг хорижий ҳамкорлар билан алоқалари кўлами қанчалик, деган савол жавобини билиш учун Мудофаа вазирлигига қўнғироқ қилдик. Матбуот хизмати телефон гўшагини кўтарган киши, ўзини қоровулман, деб таништирди ва вазирлик ходимларининг каттаю кичиги Ватан ҳимоячилари кунини байрам қилгани кетганини маълум қилди. Ўзбекистон ҳукумати кўз-қарашларини ёқлайдиган таҳлилчилар ҳам саволга жавоб бера олмади.\nШу сабабдан бу саволни Россиядаги “Ежедневний журнал” нашрининг ҳарбий шарҳловчиси Александр Гольцга бердик.\n- Менимча, бугун Ўзбекистоннинг бошқа давлатлар билан ҳарбий-техник ҳамкорлиги жуда чекланган. Бунга ягона мисол қилиш мумкин бўлган Россия билан ҳарбий ҳамкорлик ҳам ҳаминқадар аҳволдадир. Лекин ҳарбий соҳада Ғарб давлатлари билан ҳамкорликнинг кучайиши учун жиддий потенциал бор. Эслатиш жоиз, Андижон фожиаларидан аввал, Тошкентнинг Қўшма Штатлар билан ҳам, НАТО давлатлари билан ҳам ҳарбий алоқалари анча ривожланган эди. Ўз тажрибамдан бир мисол келтиришим мумкин. НАТОнинг Полшадаги ҳарбий машқларида, Россиядан ҳеч ким бормаган бир пайтда бир неча нафар ўзбекистонлик зобитларни кўрганимда жуда ҳайрон қолган эдим. Бундан ташқари, АҚШ ҳарбий ўқув юртларида тайёргарликдан ўтган ўзбекистонлик ҳарбийларни шахсан танир эдим. Яъни ўзига яраша ҳарбий алоқалар бор эди. Лекин Андижон воқеалари боис Ўзбекистон халқаро изоляцияга тушиб қолгач, ҳаммаси тўхтаб қолди. Ҳозир вазият ўзгармоқда ва Каримов яна ўзига янги ҳамкор қидирмоқда. Боз устига¸ Россия билан алоқаларда жиддий муаммолар туғилмоқда, дейди ҳарбий таҳлилчи Гольц.\nЛекин кузатувчилар¸ Ғарбнинг Ўзбекистон билан ҳарбий-техник ҳамкорликка катта иштиёқ кўрсатишига шубҳа билдирмоқдалар.\nБош қароргоҳи Брюсселда жойлашган Бўҳронларни ўрганиш халқаро гуруҳи вице-президенти Алан Делетроз фикрича, ҳозирча Ғарбнинг Тошкентдан ягона таъмаси Афғонистондаги НАТО ҳарбийларига юкларни Ўзбекистон ҳудуди орқали транзит қилишдан иборат ва у ердаги ҳарбий ҳаракатлар тугаши биланоқ, Ўзбекистонга бўлган қизиқиш ҳам ниҳоясига етади.\n- НАТО давлатлари, хусусан Қўшма Штатлар Ўзбекистон ҳудуди орқали Афғонистонга ўз юкларини ўтказиш ниятида¸ холос. Балки улар Афғонистондаги ҳаракатлар давом этаётган давр учун бир пайтлар фойдаланиб келган Қарши-Хонобод ҳарбий базасини ҳам қайтариб олишга умид қилаётган бўлиши ҳам мумкин, дейди Делетроз.\nЎзбекистон президенти Ватан ҳимоячилари куни муносабати билан қилган чиқишида хориж давлатлари билан ҳарбий-техник ҳамкорлик мамлакат армиясини модернизациялаш ва ислоҳ қилиш учун муҳим аҳамият касб этишини таъкидлади.\nАйни пайтда, таҳлилчилар Каримов ҳукуматининг нафақат ҳарбий, бошқа соҳалардаги сиёсатининг беқарорлиги инобатга олинса, Ўзбекистон армиясини халқаро ҳамкорлик орқали ислоҳ қилиш ғоясига шубҳа билан қарамоқдалар.\nЯна россиялик ҳарбий таҳлилчи Александр Гольц гапиради.\n- Биласизми, жаноб Каримов олиб бораётган сиёсатни шарқона услубдаги прагматик сиёсат, деб айтиш мумкиндир. Яъни бу сиёсатда принцип ва қадриятлар деярли ҳеч қандай ўрин тутмайди. Бу сиёсатда ҳозир долзарб бўлиб турган ўткинчи манфаатлар асосий рол ўйнайди. Бошқача қилиб айтганда, ҳозир вазият шуни тақозо қилаяптими, ана шу қоидаларга риоя қиламиз, вазият ўзгарадиган бўлса, янгича ўйинга ҳам тайёрмиз, қабилидаги узоққа олиб бормайдиган сиёсатдир бу, дейди Россиядаги “Ежедневный журнал” нашрининг ҳарбий шарҳловчиси Александр Гольц.


Ота турк кўчасидан 60 км нарида рус учоқлари аҳоли устига бомба ëғдирмоқда\nТуркия Президенти Ражаб Тойиб Эрдўғон камида 34 кишининг умрига нуқта қўйган Анқара портлашларидан сўнг “терроризмни тиз чўктириш”га ваъда берган бўлсада мамлакат беқарорлигича қолмоқда.\nЎтган ойда Анқарада ҳарбий карвонга ҳужум оқибатида 28 киши ҳалок бўлган эди.\nСуриялик бу аëл ўз ватанини фақат расмларда кўради\nБир тарафдан ПКК террорчи гуруҳи жангарилари иккинчи тарафдан мамалакатга миллиондан зиëд қочқинлар билан бирга Суриядан келган кўринмас ИШИД қўпорувчилари вазият таранглигини таъминламоқда.\nИкки сайлов ўтган кейинги олти ой ичида Анқарада амалга оширилган уч ҳужум Туркияни бошқараëтган Адолат ва тараққиëт партиясининг сиëсий хатоси учун тўлов сифатида кўринмоқда.\nКурорт мавсуми олдидан рус сайëхларидан мосуво бўлган ўрта ер денгизи оромгохларида эса юз минглаб суриялик қочқинлар муваққат қўним топган.\nДенгиз сохилидаги Силифка мавзеида суриялик қочқин болалар наргиз гулларини сотиб юришибди.\nЙўл бўйидаги белгида эса бу ернинг номи жаннат экани ëзилган. Сал нарида эса жаҳаннам деган жой бор экан. Жаннат ва жаҳаннам деб ëзилган лавҳ осилган йўлдан 60 километр наридаги Сурияда эса жанглар бормоқда.\nНаргиз гулларини сотиб юрган Ҳалаблик бола учун Сурия жаҳаннам тимсоли. “Сурия жаҳаннам”, дейди Рашид исми бу 12 яшар бола.\nРашид наргиз гулларини сотган пулини онасига обориб беришини айтади:\n«Онам қайиқчига пул бериб денгиз орқали бизни европага жўнатмоқчи. Мен Сурияда жаҳаннамни кўрдим, лекин Туркия ҳам жаннат эмас экан. Онамнинг айтишича жаннат Германияда» дейди беқарор бўлгани тезроқ тарк этиш орзусида бўлган Рашид.\ndata-title="Туркия жаннат ва жаҳаннам орасида" data-description="<img class="wp-image-76239 size-medium" src="http://www.eltuz.com/wp-content/uploads/2016/03/rasm933-300x173.jpg" alt="rasm933" width="300" height="173" /> Ота турк кўчасидан 60 км нарида рус учоқлари ..." data-image="https://eltuz.com/wp-content/uploads/2016/03/rasm932.jpg" data-url="https://eltuz.com/kozqarash/76145/" data-services="facebook,odnoklassniki,twitter,telegram" data-counter="ig">\nЎзбекистон сўнгги йилларда тобора кўпроқ олтин сотмоқда. Шунга қарамай, мамлакатнинг ташқи савдо айламасида салбий сальдо ҳажми ошиб боряпти. Масалан, ...\nМирзиёев эски йил сўнггида Каримов меросини ахлатга отди\nЖорий президент Мирзиëев 22 декабрдаги нутқида, ўтган 25 йил қайтиб келмасин, дея феълан Каримов меросини ахлатга улоқтирди. Ижтимоий тармоқнинг ...


Грузияга саёҳат: мезбонидан меҳмони бисёр юрт\nKun.uz light 22:20 / 01.12.2019 37928\nБаъзи давлатларга пурвиқор тоғларни кўриш учун, баъзиларига денгиз ҳавосидан баҳраманд бўлиш учун борилади. Айрим давлатлар ошхонаси билан сайёҳларни жалб қилса, айримлари тарихий ёдгорликлари билан машҳур. Буларнинг барчасидан бирваравайига баҳра олишни истаганлар эса Грузияни танлайди. Ҳа, Кавказ тоғлари билан ўралган, соҳилларини Қора денгиз ювиб турадиган Грузия сайёҳларни мафтун этиши билан ҳар қанча мақтанса арзийди.\nГрузия анча узоқ ўтмишга эга. Эрамиздан 1,5 млн йил аввал ҳам бу ҳудудларда инсонлар яшагани қайд этилган. Мамлакат пойтахти Тбилиси шаҳрига асос солиниши (458 йил) ҳукмдор Вахтанг Горгасал I номи билан боғланади. Эмишки, ҳукмдор ов қилиб юрганда қирғовулни учратади ва уни нишонга олиб, яралайди. Ярадор қирғовул шу яқин атрофдаги булоққа учиб қўнади, унинг сувига кириб чиққанида ярадан асар ҳам қолмайди. Бу ажойиботга гувоҳ бўлган Вахтанг эса булоқ атрофида шаҳар бунёд этишни амр қилади. Бу шу ҳудудда Тбилиси (аввалги Тифлис ─ иссиқ сўзидан келиб чиққан) шаҳри бунёд этилишига сабаб бўлган олтингугуртли шифобахш булоқ эди.\nТуристлар учун барча шароитлар мавжуд\nГрузия аҳолиси 3 млн 800 мингга яқин кишини ташкил этади.\nҲайратланарлиси, бу мамлакатга бир йилда ташриф буюрадиган сайёҳлар сони аҳолига қарганда кўп ─ нақ 5 млн! Мезбонидан меҳмони кўп юрт! Шунга яраша сайёҳлар учун керакли барча шароитлар, инфратузилма яратилган: деярли ҳар бир қадамда валюта айирбошлаш шохобчаси мавжуд, бунинг учун ҳеч қандай ҳужжат ҳам талаб этилмайди. Чўнтакка қараб одми ҳостелларни ҳам, ҳашамдор меҳмонхоналарни ҳам қийинчиликсиз топиш мумкин.\nБайроқлар, черковлар, ҳайкаллар юрти\nГрузия ҳам Ўзбекистон каби собиқ совет иттифоқи таркибида мустамлака бўлиб келган бўлса ҳам, ҳозирги кунда иқтисодий жиҳатдан ўзини анча тиклаб олган. Ялпи ички маҳсулот ҳажми 2019 йилда киши бошига 4469 АҚШ долларини ташкил этган. Кўпинча мамлакатдаги ички аҳвол ҳақида ёзғириб гапириб берадиган таксичиларни гапга солсангиз, унча жиддий сиёсий, иқтисодий муаммолар ҳақида гапиришмайди. Шунга қарамай, ҳукумат сиёсатига норозилик кайфиятини намойиш қилаётганлар ҳам топилади.\nШаҳар бўйлаб айланиб юрган сайёҳ бир фикрга келиши аниқ: Грузияда қаерга тош отманг ёки байроққа, ёки черковга, ёки ҳайкалга тегади.\nҲақиқатан ҳам шаҳарларда мамлакат байроғини ҳар қадамда учратиш мумкин, ҳатто кўп қаватли уйларнинг деразаси олдида ҳам. Лекин гап бунда эмас. Қизиғи, деярли ҳамма жойда, ҳатто расмий давлат идораларида миллий байроқ билан бир қаторда Евроиттифоқ байроғини ҳам учратиш мумкин. Ваҳоланки, Грузия Евроиттифоқ аъзоси эмас.\nМаҳаллий аҳоли вакилларининг сўзларига кўра, бу мамлакат расмий доирасининг Европа Иттифоқига киришга бўлган кучли иштиёқи билан боғлиқ.\nАҳолининг аксарият қисми насронийлик динига эътиқод қилгани боис черковларни жуда кўп учратиш мумкин. Уларнинг орасида милоддан аввалги асрларда қурилганлари ҳам, ўрта асрларга тааллуқли бўлганлари ҳам бор.\nАммо пойтахт Тбилисининг мусулмон аҳоли яшайдиган алоҳида қисми ҳам мавжуд. Бу архитектурада ҳам яққол намоён бўлади.\nШунингдек, ҳайкаллар ҳам жуда кўп. Санъат, адабиёт намояндаларига, афсонавий қаҳрамонларга, тарихда алоҳида из қолдирган ҳукмдорлар шарафига бунёд этилган ҳайкаллар атрофида сайёҳлар доим гавжум бўлади.\nМаҳаллий аҳоли билан мулоқотга киришиш муаммо туғдирмайди, катта авлод вакиллари рус тилини, ёшлар эса инглиз тилини яхши билишади.\nҲар бир шаҳри алоҳида тарих\nГрузиянинг энг диққатга сазовор шаҳарлари Тбилиси, Сухуми, Батуми, Рустави, Кутаиси. Пойтахт Тбилисининг эски шаҳар қисмида тарихий ёдгорликлар бисёр бўлса, порт шаҳар ҳисобланган Батуми табиати билан диққатга сазовор.\nКура дарёси бўйида жойлашган (ҳозирги Гори шаҳри, бу ерда «халқлар отаси» Сталин туғилган) Уплисцихе қадимий шаҳар-қалъаси эса ҳақиқий тарихнинг бир бўлаги. Бу шаҳар қалъа эрамиздан аввалги иккинчи минг йилликда оташпарастлик даврида шаклланган бўлиб, Грузия маданиятининг ажралмас қисми ҳисобланади. Шаҳар 700дан зиёд ғорлардан иборат бўлган, ҳозирги кунга келиб, уларнинг 150тасигина сақланиб қолган. Мамлакат тарихида ўз адолатли сиёсати билан ўчмас из қолдирган малика Тамаранинг қароргоҳи ҳам ушбу қалъада жойлашган.\nГрузинча хачапурининг довруғи ҳақида эшитмаган одам кам топилса керак.Ўзимизнинг дўконларда, кафеларда тайёрланадиган хачапурининг пирожкидан унча фарқи йўқ. Таъми оғизда қоладиган хачапурини татиб кўриш учун Грузияга бориб келса арзийди.\nХачапури ─ пишлоқ, тухум солиб пишириладиган кулча. Уни таомга қўшимча сифатида ҳам, алоҳида ҳам тановул қилса бўлади. Хачапури Грузиянинг номоддий бойликлари қаторига киритилган.\nУмуман олганда, грузин таомлари зираворларга жуда бой, ўткир таъмга эга, тўйимли. Аччиқ, шўр, нордон таъмлар яққол ажралиб туради. Мамлакат тоғли ва сувли бўлгани учун ҳавоси салқин, аҳоли аччиқ таъмларга ҳам яхши мослашган. Шу боис, зиравор солинмайдиган таомни топишнинг иложи йўқ.\nНафақат грузинларнинг севимли таоми, балки мамлакат ифтихорига айланган яна бир таом ─ хинкали. Кўринишидан ўзбекона мантини эслатади, лекин у буғда эмас, сувда қайнатиб пиширилади. Таомга ўзгача хуштаъмлик бахш этадиган жиҳат ─ ичида шўрваси сақланиб қолиши. Одатга кўра, хинкалини «думи»дан ушлаб, қўлда ейиш керак, шўрвасини эса тўкиб юбормаслик шарт.\nТурли сабзавотлар ва грек ёнғоғи аралаштириладиган пхали, қаймоқли соусда тортиладиган товуқ ─ чкмерули, ўзбекларнинг маставасини эслатадиган хуштаъм шўрва ─ харчо, гўштхўрлар учун айни муддао бўлган чашушули ─ буларнинг барчаси грузин ошхонаси кўрки бўлиб, бир татиб кўргач, анчагача мазасини унута олмайсиз.\nГрузияда ширинлик харид қилмоқчи бўлсангиз, сизга ҳеч иккиланмай чурчхелла харид қилишни таклиф этишади. Бу ипга терилган грек ёнғоғининг устидан турли мева шарбатини солиб, қуритиб тайёрланадиган ширинлик. Ҳам фойдали, ҳам мазали.\nГрузияда гастротуризм яхшигина ривожланган, шу боис шаҳарнинг ҳар қадамида бир-бирини такрорламайдиган атмосферага эга ошхоналарни кўп учратиш мумкин. Энг муҳими, овқат нархлари ҳамёнбоп.\nУмуман олганда, дам олишга қаерга борсам экан, деб бош қотирадиганлар учун Грузия жуда яхши танлов. Тбилиси ─ Тошкент йўналишида тўғридан-тўғри авиақатнов йўлга қўйилган, маблағ кўп кетмайди, бориш учун ортиқча ҳужжат (қизил паспорт, виза) ҳам талаб этилмайди.


Эксперт Ўзбекистон иқтисодиётини қўллаб-қувватлашнинг асосий чора-тадбирлари ҳақида гапирди (+видео) - Review.uz\nОбид Ҳакимов Ўзбекистонда инқирознинг салбий оқибатларини пасайтириш бўйича олиб борилаётган чора-тадбирлар ҳақида “Таҳлилнома” ахборот дастурига берган интервьюсида айтиб ўтди.\nИқтисодий тадқиқотлар ва ислоҳотлар маркази директори Обид Ҳакимов “Ўзбекистон 24” телеканалининг “Таҳлилнома” ахборот дастурига берган интервьюсида ушбу йиғилишда давлат раҳбари томонидан берилган топшириқлар ва амалга ошириладиган ишларга тўхталди.\n“Бўлиб ўтган видеоселекторда инқирозни салбий оқибатларини пасайтириш бўйича жуда ҳам катта кризисга қарши чоралар белгилаб олинди. Бу чораларни икки қисмга бўлишимиз мумкин. Биринчи блок чоралар – аҳолини даромадларини сақлаб қолиш ва бозорлардаги энг асосий озиқ-овқат хавфсизлигини таъминлашга қаратилган.\nЭнг муҳим маҳсулотлар, масалан, март ойида ўсимлик ёғи ва шакар нархларида ўсиш кузатилди. Ўз вақтида кўрилган самарали чора-тадбирлар туфайли муҳим бўлган озиқ-овқат маҳсулотларида, масалан гўшт, картошка каби маҳсулотлар нархи кескин ўзгаришининг олди олиб қолинди.\nҲукумат томонидан муҳим резервлар (масалан, шакар) ҳар бир вилоятларга етарли даражада бўлиб берилган. Лекин айрим бир маҳаллий ҳокимликлар томонидан мана шу ажратилган резервларни вақтида жойларга еткизиб борилмаганлиги ажиотажлар пайдо бўлиб, нархлар кўтарилиши ҳолатлари кузатилган. Ажратилган резервларни ўз вақтида тарқатиш ва бозорлардаги нархларни кескин ошишини олдини олиш бўйича алоҳида ишлар олиб бориш бўйича топшириқлар берилди. Маҳсулотлар ва бозорлардаги ҳолатлар таҳлил қилиб бориляпти ва ўша бозорлардаги ўзгаришларни тезкор равишда тўғирлаш бўйича чоралар кўриляпти", деди Обид Ҳакимов.\nОзиқ-овқатлар нархлари барқарорлигига эришиш ҳақида гап кетганда мавжуд захиралар ҳажми ҳам жуда муҳим. Хўш, шакар, ун ёки ўсимлик ёғи каби асосий озиқ-овқат маҳсулотларининг қанча захираси бор?\nШакар бўйича 1 апрель ҳолатига қолган қолдиқларимиз 250 минг тоннадан ортиқ. Демак, кўриниб турибдики, захиралар етарли, ҳеч қандай ажиотажга ўрин йўқ. Бундан ташқари буғдой уни ҳақида ҳам айтадиган бўлсак, аҳолимизнинг йиллик истеъмоли 2,5 млн. тонна бўладиган бўлса, ҳозирги захираларимизнинг ўзи 1 млн. тоннага яқин. Бундан ташқари давлатимиз раҳбари томонидан 500 млрд. сўмлик имтиёзли кредитлар керакли озиқ-овқат маҳсулотларининг импорти учун берилган. Бу кредитлар муддати яна узайтирилди. Ҳар битта вилоятда, туманда ва шаҳарда бозорлардаги озиқ-овқат нархларини мониторингларини олиб бориш ва ўзгаришларга ўз вақтида бозор қонун қоидаларига асосан жавоб қилиш топшириқлари берилди.\nДавлатимиз раҳбарининг энг катта топшириқларидан биттаси, бу йилги инфляциядан келиб чиққан ҳолда аҳолини ижтимоий ҳимоя тўловларини қайта кўриб чиқиш бўйича бўлди. Меҳнат мигрантларимиз бор мамлакатларда бўлаётган инқирозлар туфайли март ойида 70 мингга яқин меҳнат мигрантлари қайтиб келган, бу қайтиб келиш келажакда яна ҳам кўпайиши мумкин. Шунинг учун ўз олдимизга қўйган бандлик дастурларини албатта таъминлашимиз шарт. Бу орада ҳар битта ҳудудда режа қилинган инвестиция лойиҳалари, бандликни таъминлаш бўйича қилинган давлат дастурлари бор, бу нарсалар қанчалик оғир бўлмасин ўз кучида қолади деб, давлат раҳбари томонидан айтиб ўтилди. Масалан, йил бошида фоиз ставкалари паст бўлган даврда 10 трлн. сўм маблағларни оилавий тадбиркорлик дастурларига, 2 трлн. сўм маблағларни мева-сабзавотчиликни ривожлантириш дастурларига, 13 трлн. сўм маблағларни ипотека дастурларига йўналтирган эдик. Қанчалик қийин бўлмасин, давлатимиз раҳбари томонидан айтилдики, ҳар битта ўша дастурларни фоиз ставкалари, ҳажмлари ҳам ўзгартиришсиз қолдирилади. Фоизлар кўтарилишига қарамасдан халқимизга ёки одамларимизга тадбиркорликни бошлашлари учун қўшимча харажатлар туғдирмайдиган қилиб шароитлар яратиш бўйича давлатимиз раҳбари томонидан топшириқлар берилган, дея таъкидлади Иқтисодий тадқиқотлар ва ислоҳотлар маркази раҳбари.\nБандликни таъминлашда яна бир муҳим механизм - 80 минг гектар майдон аҳолига 10 йил муддатга ижарага бериш механизми жорий этилган эди. Бу ҳам озиқ-овқат барқарорлигига эришишга шу билан бир қаторда аҳоли бандлигини таъминлашга асос бўлади.\n"80 минг гектар ерларни деҳқон хўжаликларига тарқатиш бўйича ишлар ҳозирда авжида кетмоқда. Яқин орада якунланиши керак. Бу борада ҳам фақатгина бандлик ёки даромад келтирибгина қўймай, озиқ-овқат ишлаб чиқариш ва уни хавфсизлигини таъминлашда жуда ҳам муҳим бўлади. Ва бу асосан мамлакатимиз томонидан олиб борилаётган камбағалликни қисқартириш стратегиясида энг муҳим бўғинларидан бири ҳисобланади", деди О.Ҳакимов.\nЯнги иш ўринларини ташкил этишда марра катта олинган. Дастлабки 6 ойда 2 млн 800 минг нафар аҳолининг бандлиги таъминланиши зарур. Албатта бу мақсадга эришиш учун мавжуд ресурслардан самарали фойдаланиш тақозо этади. Масалан, бугунги кунда 67 та фаолият тури, ўзини ўзи банд қилиш шаклига ўтказилган. Бундай касбларни яна 20 тага кўпайтириш эвазига қўшимча 150 минг нафар аҳолининг бандлигини таъминлаш мумкин.\nТашқи хавф-хатарлар таъсирини камайтиришда бизнесни қўллаб-қувватлаш ҳам кун тартибидаги муҳим масалалардан. Шу боис тадбиркорларга қўшимча қулайликлар тақдим этиш бўйича муҳим янгиликлар эълон қилинди.\n"Бозордаги талаб ва таклифни ўзгариши орқали тадбиркорларга қандайдир ноқулайликлар туғилиши мумкин. Яқинда бўлиб ўтган видеоселектр йиғилишида давлатимиз раҳбари томонидан тадбиркорларни иложи борича мана шундай қийин даврда талофатсиз, яъни салбий таъсирларсиз олиб ўтиш бўйича биринчи чоралар айтиб ўтилди.\nБиринчидан тадбиркорларимиз учун муҳим бўлган кредит ресурслари. Тадбиркорларни қўшимча қўллаб-қувватлаш мақсадида 10 трлн. сўм маблағлар “револьвер” кредитлар, тадбиркорлар учун қўшимча кредитлар сифатида берилиши таъкидлаб ўтилди.\nСолиқ ҳисоботларини топшириш бўйича жарималар йил охиригача тўхтатиб турилади. Улар жаримага солинмайди. Тадбиркорларда ҳозир ўзларининг кредит маблағларини тўлай олмаслик шаротилари туғилган бўлса, уларга ҳеч қанақа пеня ёки штрафлар қўлланилмайди".


Адлия вазирлиги сталинпарастлар сўрови билан “Илҳом” театрига огоҳлантириш берди « Ўзбекистон Халқ Ҳаракати\nАдлия вазирлиги сталинпарастлар сўрови билан “Илҳом” театрига огоҳлантириш берди\n07 March 2018 - 22:53\n3 март куни Тошкентдаги “Илҳом” театрида Британияда таниқли киночи Армандо Иануччи ( Armando Iannucci) тарафидан суратга олинган “Сталиннинг ўлими” (The Death of Stalin) фильми бепул намойиш қилинди.\nРоссияда тақиқлангани ортидан тилга тушган бу фильмни Тошкентдаги Cineclub Paradiso киноклуби томошабинларга тақдим қилди.\n“Илҳом” театри раҳбарияти бу кино тақдимоти ортидан Ўзбекистон Адлия вазирлиги Тошкент шаҳар бошқармаси томонидан расман огоҳлантирилган.\n“Оëқ-ости қилинган муқаддас туйғулар”\n“Илҳом” театри вакилининг Озодликка айтишича¸ “кино намойишида Сталинни севадиганларнинг ҳис-туйғулари поймол бўлган ва миллатлараро низо чиқиш хатари бор” деган иддаолар асосида театр раҳбарияти расман огоҳлантирилган.\n“Шундан кейин фильм намойиши кейинги кунлар репертуаридан олиб ташланди¸” дейди 7 март куни Озодлик гаплашган театр ходими.\n“Илҳом” театри вакилига кўра¸ “кекса ëшдаги ўзбек ва рус зиëлилари севимли доҳий Сталин ҳақорат қилинган фильмнинг Ўзбекистонда намойиш қилинишини муқаддас туйғуларни оëқ-ости қилиш деб атаб,” ҳуқуқ-тартибот органларига шикоят қилишган.\nСуҳбатдошга кўра¸ бу шикоят Aдлия вазирлигига юборилган.\n“Халқнинг ҳар қандай шикояти ўрганилади!”\n7 март куни Адлия вазирлигининг ўзини аҳоли шикоятлари билан ишлаш бўлими мутахассиси деб таништирган ходими Озодликка “аризанинг атрофлича ўрганилиб¸ театр маъмуриятига шикоятчилар айтган нуқталарга эътибор қаратиш кераклиги” уқтирилганини айтди.\n“Биз мулозимлармиз¸ бизга Сталинга сиғинади¸ деб айб қўйиш нотўғри. Биз аҳоли шикоятларига эътибор қилиб¸ камчилик-нуқсонлар бартараф қилишидан манфаатдормиз. Театрга ҳеч қандай маъмурий чора кўрилмади¸ фақат огоҳлантирилди”¸ деди Адлия вазирлиги мулозими.\n“Агар Гитлер образи кинода ëмон қилиб кўрсатилибди¸ деб шикоят қилишса¸ бу шикоятни ҳам кўриб чиқиб¸ кинотеатр раҳбариятига огоҳлантириш берасизми? деган саволга Адлия вазирлиги расмийси¸ “халқнинг ҳар қандай шикоятини кўриб чиқамиз” деган қисқа жавоб билан чекланди.\nЯгона ахборот ҳудуди\n“Сталин ўлими” фильми намойишига нисбатан айрим ўзбекистонликларнинг салбий муносабати ҳақида гапирган киномунаққид Акмал Ризаев¸ бу эътирозларни “Ўзбекистоннинг Россия медиа ҳудудида қолаëтгани” билан изоҳлади:\n– Россия пропагандасининг Ўзбекистонда кабел телевидениелар орқали одамлар зеҳнини парваришлаганининг меваси бу. Миллионлаб совет зиëлилари¸ хусусан ўзбек интеллигенцияси вакилларини қириб ташлаган Иосиф Сталин шахсига сиғинишни Путин Россиясининг пропаганда машинаси тарғиб қилмоқда. Бундан ташқари¸ Тошкентдаги “Россотрудничество” ташкилоти ҳам кунора тадбир ўтказиб¸ Сталинга сиғиниш¸ буюк рус шовинизми каби идеяларни тарғиб қилмоқда¸ дейди мунаққид.\nТошкентдаги Cineclub Paradiso киноклуби раҳбари Азиз Ҳакимовнинг Facebookдаги ўз саҳифасида ëзишича, “Сталин ўлими” намойишидан сўнг¸ киноклуб репертуари билан Адлия вазирлиги қизиқиб қолган.\n“Бугун (5 март) – Сталин ўлган кун. Икки-уч кун олдин бизнинг киноклуб “Илҳом” театрида Россияда тақиқланган “Сталин ўлими “ киносини намойиш қилди. Томошабинлар орасидаги ўзини ҳақоратланган дея ҳис қилганлар жунбушга келишибди. Театр дирекциясига Горюстдан дағдағали огоҳлантириш келган. Бизнинг киноклуб репертуарига ҳам эътирозлари бор экан бу мулозимларнинг. Ўзбекистонда Сталин тирик экан¸ деган фикрга келдим. Афсус¸ Россия пропагандаси тўқмоғи бизнинг бошимизда ҳам синмоқда¸” деб ëзди Cineclub Paradiso киноклуби раҳбари Facebookдаги саҳифасида.\n3 март куни “Сталин ўлими” фильми тақдимотида қатнашган тошкентлик Дмитрий Поваровнинг Озодлика айтишича¸ “фильм энг яхши Ғарб стандартлари¸ хусусан¸ Британия сатираси руҳида суратга олинган”:\n– Кино зўр олинган. Фақат кулги ëрдамида қўрқувдан қутулиш мумкин. Фильмни томоша қилаëтганлар аудиторияси турфа эди. Залда Сталинни улуғлайдиган ëши катта одамлар ҳам кўп эди. Улар кинога ўз бэкграунди билан келишди. Норозилар ҳам ўшалар бўлди. Бундай бэкграундга эга бўлмаган ëшлар эса кинони мазза қилиб кўришди¸ дейди Озодлик билан суҳбатда Дмитрий Поваров.\nКинотақдимотида қатнашган мунаққид Акмал Ризаев ўзбек расмийларининг “Сталин ўлими” фильмидан нега ҳуркканлигини асослашга уринди:\n– Биринчидан¸ катта рус оға тақиқлаган кинони кимдир қўйганини эшитиб¸ бу мулозимлар миясидаги эски тормоз дарров ишлаб кетган. Иккинчидан¸ кино бугунги ўзбек воқелигини эслатади. Каримов ўлганида¸ ҳали тирик деб ушлаб туришганини эслайсизми? Кинода ҳам Сталин ўлимини яшириб туришади. Кинодаги журъатсиз Маленков образи Ўзбекистон Сенати раиси Неъматжон Йўлдошев поведениесини эслатади. Берия бу Иноятов. Диктаторни кўмиш маросимини ташкил қилган Хрушчев эса¸ албатта¸ Мирзиëев образидир. Бу гротеск параллеллар кимнидир чўчитганига ишонаман¸ дейди бу суҳбатдош.\nАдлия вазирлиги “сталинпарастлар” тарафини олиб¸ “Илҳом” театрига огоҳлантириш берганига ўзларини Ўзбекистондаги “неожадидлар” деб атовчи Сардор Салим¸ Анвар Назир каби блогер ва сиëсатшунослар жиддий эътироз билдириб чиқди.\nСиëсатшунос Анвар Назир “сталинпараст Адлия вазирлиги мулозимларига қарши флешмоб ўтказмоқчи эканлигини айтади:\n– Ўтган йили 9 майда Тошкент кўчаларида Сталин расмини кўтариб юрган холалар жаҳлимни чиқарган эди. Майли¸ саводсиз хола энди бу¸ дегандим ўшанда. Аммо Адлия вазирлиги мулозимларининг сталинпарастлиги ўтиб тушди. Қодирий¸ Фитрат¸ Элбек¸ Ботуларни ўлдирган жаллод Сталинни нега ўзбек мулозими ҳимоя қилиши керак? дея риторик савол қўяди Назиров.\nТақиқланган ва тақдирланган кино\n“Сталин ўлими” фильми Россия ва МДХ давлатларида 2018 йил 25 январдан бошлаб кенг прокатга чиқиши лозим эди. Бироқ рус ижодий интеллигенцияси ва қатор депутатлар томонидан имзоланган илтимосномага асосланиб, Россия Маданият вазирлиги фильм намойишига рухсат берувчи гувоҳномани қайтариб олди.\n«Биз ушбу фильмда Россия (совет) кишисининг обрўсини ерга уришга йўналтирилган экстремистик маълумот, инсоннинг ижтимоий ва миллий мансублигига доир камчилигини тарғибот қилиш ўрин олган, деб ҳисоблаймиз», – дейилади Никита Михалков, Владимир Бортко, Игорь Угольников каби режиссёрлар, Давлат Думаси депутати Леонид Слуцкий, маршал Жуковнинг қизи Эра Жукова имзолаган очиқ мурожаатда.\n«Сталин ўлими» фильми прокатининг тақиқланиши Россияда жамоатчилик норозилигига сабаб бўлгани боис, прокуратура фильм мазмунини текшира бошлади.\nБироқ Россия прокуратураси фильмда экстремизм изини тополмади ва қўшимча диққатга сазовор бошқа асослар ҳам топилмади.\n“Сталин ўлими” фильми Қозоғистоннинг Олмаота шаҳридаги “Арман” кинотеатрида 1 февраль куни “Клик” халқаро муаллифлик киноси фестивали доирасида бир марта намойиш қилинди.\n«Сталин ўлими» – Армандо Ианнуччи фильми бўлиб, у француз рассомлари Фабьен Нури ва Тьерри Робин комиксларини экранлаштирган режиссёрдир.\nФильмда Стив Бушеми, Джейсон Айзекс, Ольга Куриленко каби актёрлар иштирок этган.\n2017 йил 8 сентябрда фильмнинг халқаро премьераси бошланган эди. Фильмда Сталин ўлимидан сўнг совет сиёсий арбоблари ўртасида ҳукумат учун кечган ашаддий кураш ҳикоя қилинади.\nФильм 2017 йил Британияда суратга олинган энг яхши мустақил киноасар сифатида эътироф қилинди.


Республика махсус комиссияси Ўзбекистоннинг «яшил» тоифадаги ҳудудларида 5 июнь кунидан масжидларда намоз ўқишга рухсат берилиши ҳақидаги хабар юзасидан изоҳ берди.\nМаълум қилинишича, диний ташкилотлар фаолияти 8 июндан фақатгина «яшил» ҳудудларда тикланади. 5-8 июнь кунлари эса санитария тайёргарлиги кўрилади.\nШу билан биргаликда, фуқароларнинг касалликни номаълум манбалардан юқтириши ва аҳоли ўртасида коронавирус инфекцияси тарқалишининг олдини олиш мақсадида ҳозирча оммавий диний тадбирлар (жума намози, якшанба ибодатлари ва бошқалар) ташкил этиш тақиқланади.\nБундан олдинроқ Республика махсус комиссиянинг 4 июнга ўтар кечаси эълон қилинган янги қарорига мувофиқ, Ўзбекистонда 5 июндан бошлаб фақат «яшил» тоифадаги ҳудудларда диний ташкилотлар фаолиятига рухсат берилаётгани хабар қилинганди.


Доминикан Республикасида 23 февраль «Кураш куни» деб эълон қилинди\nДоминикан Республикасида 23 февраль «Кураш куни»...\n21.02.2018 15:01 0 120\nДоминикан Республикасида энди ҳар йили 23 февраль Кураш миллий куни сифатида нишонланадиган бўлди. Бу ҳақда Халқаро кураш ассосиацияси (IKA) матбуот хизмати «Xabar.uz»га хабар қилди.\n«Жанубий Америкада ҳақиқий маънода курашқон томирига айланган миллий федерациядир. Федерация раҳбарларининг саъй-ҳаракатлари билан ҳар йили мунтазам тарзда мамлакат чемпионатлари, қитъа биринчиликлари юқори даражада ўтказиб келинмоқда. Хусусан, 2005 йил ёшлар ўртасида V жаҳон чемпионатига Доминикан Республикаси мезбонлик қилгани кураш мухлислари ёдида.\nУшбу мамлакат 2015 йил Панамерика кураш конфедерациясига аъзо федерациялар иштирокида «Кураш ойлиги» ўтказилишининг ташаббускори бўлган. 2018 йилдан бошлаб 23 февраль Доминикан Республикасида Кураш миллий куни сифатида нишонланадиган бўлди. Доминикан ҳукумати қўллаб–қувватлаши ва мамлакат кураш федерацияси ижроия қўмитаси қарори билан 23 февраль куни кураш бўйича кўргазмали чиқишлар, ҳакамлик семинарлари, ўқув машғулотлари, турли танловлар ва кураш спорти тарғиботига бағишланган бошқа кўплаб тадбирлар ўтказилиши белгиланди», — дейилади хабарномада.\nКураш миллий куни спортчиларимиз, мураббийларимиз, ҳакамларимиз ва бошқа мутахассислар томонидан бетакрор кайфият ва муҳитда нишонланади. Бу тадбирга мамлакатимиз пойтахти Санто-Доминго шаҳри, шунингдек, Азуа, Перавия, Сан-Кристобаль, Сан-Педро-де-Макорис, Монте-Плата, Ла-Вега, Сан-Хуан, Дуарте, Санчес-Рамирес ва бошқа провинцияларда катта тайёргарлик ишлари олиб борилмоқда. Ишонамизки, Кураш миллий куни Доминикан Республикасида кураш оммавийлигини янада оширишга хизмат қилади.\nДоминикан кураш федерацияси президенти\nкураш Доминикан Республикаси\nСиёсат 27/02, 10:22\nШавкат Мирзиёев Доминикан Президентига мактуб йўллади\nСпорт 29/12, 15:14\nСпорт 12/03, 18:26


Qalampir.uz - Фото: Футзалчилар Ўзбекистонга қайтишди\nФото: Футзалчилар Ўзбекистонга қайтишди\n10:45, 13.02.2018 Спорт\nФутзалчиларга Осиё чемпионатидаги ёрқин ўйин ва бронза медаллари учун миннатдорчилик билдирилди.\nАввал хабар берганимиздек, футзал бўйича Ўзбекистон терма жамоаси Хитойнинг Тайпейи мамлакатида бўлиб ўтган футзал бўйича Осиё чемпионатининг 3-ўрин учун баҳсида Ироқ терма жамоасини мағлубиятга учратиб, мусобақанинг бронза медалларига сазовор бўлганди.\nКеча, 12 февраль куни Ўзбекистон терма жамоаси аъзолари Тошкентга қайтиб келишди. Футзалчилар Ислом Каримов номидаги “Тошкент Халқаро аэропорти”да Ўзбекистон футбол ассоциацияси мутассаддилари, мухлислар, ОАВ вакиллари ҳамда оила аъзолари томонидан тантанали равишда кутиб олинди.\nФутзалчиларга Осиё чемпионатидаги ёрқин ўйин ва бронза медаллари учун миннатдорчилик изҳор этилиб, келгуси мусобақаларда бундан ҳам катта натижаларга эришишларига тилак билдирилди.\nТеглар:Футзал Ўзбекистон терма жамоаси Тошкент\nТошкентдан Санкт-Петербургга учган самолёт Самарага фавқулодда қўндирилди\n12:07, 15.11.2018 2 755\nТошкент вилоятини комплекс ривожлантириш дастури қабул қилинди\n21:18, 13.11.2018 2 576\nТошкентда қизларни хорижга сотишда гумонланган аёл қўлга олинди\n18:29, 13.11.2018 4 382\n17:11, 12.11.2018 2 706\nТуркиянинг етакчи пудратчиси Тошкентдаги каналларга қизиқиш билдирмоқда\n09:58, 12.11.2018 2 196


Ёш футболчилар Қаршидаги “Қатағон қурбонлари хотираси” музейида бўлишди + ФОТО / Olamsport.com\n09:49А Серия. "Милан" — "Ювентус" ўйинида ҳисоб очилмади\t0 09:28Australian Open. Маттео Берреттини курашни давом эттиради\t0 09:07Россия ММА бўйича жаҳон чемпионатида нейтрал байроқ остида иштирок этади + таркиб\t0 08:46"Тез орада Жоковичнинг ҳаёти жаҳаннамга айланади"\t0 08:25Африка кубоги. Нигерия Тунисга ютқазиб, мусобақани тарк этди\t0 08:04UFC 270 турниридан ким қанча ишлаб олди? (тўлиқ гонорарлар рўйхати)\t0 07:43Australian Open. Дунёнинг биринчи ракеткаси 1/4 финалда\t0 07:22Бугун Осиё чемпионатида 6 нафар боксчимиз рингга кўтарилади + Жуфтликлар\t0 07:01"Барселона" 87-дақиқада урилган гол эвазига "Алавес"ни мағлуб этди\t0 21:02Ҳакамлар Моренонинг ғалабасини исташмадими? Улар статистик маълумотларга эътибор бермай, камарни Фигередога беришди. Қандай қилиб?\t2 20:41ЎзДЖТСУ доценти IKAнинг халқаро лицензиясини қўлга киритди\t0 20:20Нега "Реал" "чемпионлик йўлакчаси"ни рад этди?\t0 19:59Жейк Пол Хабибнинг таклифига жавобни узоқ куттирмади\t1 19:38Australian Open. Дунёнинг саккизинчи ракеткасида мағлубият\t0 19:17Бокс. Осиё чемпионатининг иккинчи кунида биттадан ғалаба ва мағлубият + ФОТО\t0\n09 ноя 09:49\nЁш футболчилар Қаршидаги “Қатағон қурбонлари хотираси” музейида бўлишди + ФОТО\nТеглар : ҚашқадарёНасаф\nҚашқадарё вилояти болалар-ўсмирлар футбол академияси ёш спортчи-ўқувчилари Қарши шаҳридаги Одина масжидида ташкил этилган "Қатағон қурбонлари хотираси" музейида бўлишди.\nЎқувчилар Туркистон ўлкасида олиб борилган мустамлакачилик сиёсати ва қатағонларни акс эттирувчи ноёб тарихий фотосуратлар, хариталар, ашёлар ва бошқа манбалар билан яқиндан танишишди.\nШунингдек, спортчи-ўқувчилар мустақиллик йилларида тарихий ҳақиқат ва адолатни тикланиши номли бўлимидаги буюк аждодларимиз ҳаёти, уларнинг бой маънавий мероси мустақиллик даврида хусусан, сўнгги йилларда таълим, тиббиёт, спорт, қишлоқ хўжалиги соҳаларида амалга оширилган ислоҳотлар хусусидаги маълумотларга ҳам эга бу‌лишди.\nБундан ташқари футбол маҳорати мактаби ўқувчилари музейда ташкил қилинган ёшлар клуби ҳамда кутубхонани ҳам кўздан кечиришди.\nТаъкидлаш жоиз, ёш авлодни мустақиллик ва адолат тантанаси учун курашган фидойи ота-боболаримизнинг хотирасига ҳурмат руҳида тарбиялаш, уларнинг кўрсатган жасорати ва ибратли фаолиятлари билан таништириш ёшларнинг маънавияти юксалишига, туғилиб ўсган манзил-маконига меҳр ва муҳаббатли бўлишига хизмат қилади.\nШавкат РЎЗИЕВ, Қашқадарё вилояти болалар-ўсмирлар футбол академиясининг маънавият-маърифат ишлари бўйича директор ўринбосари\n"Насаф"нинг ОЧЛдаги рақибида нима гап? 0\nҲусайн Норчаев Ўзбекистон МТЖ билан Дубайга учмади 0


Ўзбекистонда янги олтин конларини очиш ишлари бошланди\n8 Aprel 17:13 Иқтисодиёт\nБалкантау дан ортиқ Мурунтау НКМК Тамдибулоқ\nНавоий кон-металлургия комбинати матбуот хизмати хабарига коʻра, Мурунтов кони таркибида Тамди вилоятида Балпантау ва Тамдибулоқ конлари топилган. Бу ерда биринчи портлатиш ишлари олиб борилди.\nБалпантов ва Тамдибулоқ конлари негизида тоғ-кон корхонаси барпо этилаётгани, янги иш ўринлари яратилаётгани маҳаллий аҳолининг эртанги кунга ишончини оширмоқда – бу ерда 650 дан ортиқ янги иш ўрни яратилади, дейилади хабарда.\nЯнги конлардан олтин сақловчи руда захиралари узунлиги 33 километр бўлган темир йул орқали 2-гидрометаллургия заводига етказилади. Тадбирда конлардаги руда заҳиралари 40 миллион тоннадан ортиқни ташкил этиши қайд этилди.\nБу ерда қарийб 15 йил давомида йилига 3 миллион тоннадан ортиқ олтин сақловчи руда қазиб олинади. Бу ишларни амалга ошириш учун 7 та гидроэкскаватор, 5 та бурғулаш ускунаси, 23 та самосвал, 2 та тепловоз ва бошқа кўплаб тоғ-кон техникаси харид қилиш режалаштирилган.\nЭслатиб ўтамиз, НКМК Ахборот хизмати 2021 йилда йирик олтин қазиб олувчи корхонада 80 тоннадан ортиқ олтин қазиб олингани ҳақида хабар берилган эди.\nНКМК АЖнинг 2021-йилда давлат бюджетига тушумларининг умумий улуши қарийб 20 фоизни ташкил этди.\nОлтин қазиб олувчи корхонанинг саноат ишлаб чиқаришининг умумий ҳажмидаги улуши 13% ни ташкил этди.\nТуризм, маданият ва спорт соҳаларида ёшлар тадбиркорлиги учун 10 миллиард сўмгача грантлар ажратилади


ЎФФ расмий сайтининг янгилаш ишлари давом этмоқда / CHAMPIONAT.asia\nЎФФ расмий сайтининг янгилаш ишлари давом этмоқда\nПрофилактика ишлари ижобий самара бермагач, ЎФФ расмий сайти янгидан ташкил қилинадиган бўлди.\nАйни пайтда ЎФФ расмий сайтининг янги контенти, дизайнини ясаб берадиган мутахассислар билан музокаралар кетаяпти. 2014 йилнинг бошида ЎФФ расмий сайти хостинг билан боғлиқ муаамолар туфайли кириб бўлмайдиган ҳолатга келди ва ўшандан бери ишламайди.\nЎФФ расмий сайтининг контенти ва дизайни билан ишлайдиган гуруҳ билан шартнома тузилиб, иш бошлангач, бу ҳақда шу ерда хабар берамиз. ЎФФ расмий сайти ишга тушгунча, расмий хабарларни ЎФФ расмий твиттери орқали олиш мумкин. Туғдирилган ноқулайлик учун узр сўраймиз.


Японияда уруғсиз помидорни тақдимоти бўлиб ўтди • EastFruit\nБош саҳифа › Мева-сабзавот бизнеси › Технологиялар › Японияда уруғсиз помидорни тақдимоти бўлиб ўтди\nМуаллиф: EastFruit 13 Июн 21 05\nАйрим уруғсиз мева ва резаворлар (узум, тарвуз ва бошқалар) истеъмолчилар орасида жуда оммалашган, сабаби уларни истеъмол қилиш, овқатга солиш ва яна бошқа таомлар тайёрлаш қулай. Ундан ташқари бундай мевалар кишига эстетик завқ беради. Помидор уруғлари ундан шарбат ёки томат пастаси, таомлар тайёрлашда халақит беради. Энди, бу муаммонинг ечими топилди – Токушима университетида япон биологлари CRISPR технологиясидан уруғсиз помидор етиштиришда фойдаландилар, деб хабар беради SEEDS Agrotimes нашрига таяниб.\nМақсадли мутация SlIAA9 генига киритилди, натижада, уруғсиз ҳосил етилишига кўмак берувчи ауксинлар, ўсимлик гормонлари янада кўпайишига олиб келди. Аслида, ГМ-ўсимликлар оддий ўсимликлардан фарқ қилмасди, фақат барглари (уларнинг ўсиши ауксин томонидан бошқариларди) камроқ кесилган шаклга эга эди. Бундан ташқари, янги помидорлар чангланишни талаб қилмайди.\nScientific Reports илмий журналида чоп этилган тадқиқот натижаларига кўра, CRISPR/Cas9 тизимидан мақсадли ген модификацияси орқали ўсимликнинг янги турини яратиш мумкин. Помидорни уруғсиз етиштиришга бўлган уринишлар илгари ҳам амалга оширилган, аммо улар юз фоиз натижа бермаган, қолаверса, ўсимликларни етиштириш жараёни қимматга тушган. Янги технология эса уни арзонроқ ва самаралироқ қилади.\nШунингдек ўқинг: Уруғлик картошка ўрнига уруғ – Қозоғистон фермерлари Голландиядан картошка уруғини олиб келиб, синовдан ўтказишмоқда\nМодификацияланган помидорлар чангланишни талаб қилмайди. Янги ўсимликни “қаламчалар” ёрдамида кўпайтириш мумкин. Бу жараён анъанавий уруғ экишдан кўра кўпроқ вақт ва маблағ талаб қилади. Бироқ, помидорларни экиш автоматлаштирилиши мумкин.\nТошкент вилоятидан Россияга помидор ва булғор қалампири маҳсулотларини олиб кириш вақтинча тўхтатилди\n15 Июн 21 16 Июн 21 0426\n15 Июл 21 15 Июл 21 054


Гидрометеорология хизмати маркази эртага, 21 март куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, кечаси ва эрталаб ёмғир ёғади, кундузи ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 5-7 даража, кундузи 13-15 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, кечаси ва эрталаб баъзи жойларда ёмғир ёғади, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 13-18 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 4-9 даража, кундузи 15-20 даража илиқ бўлади.\nТошкент, Сирдарё ва Жиззах вилоятлари. Ҳаво ўзгариб туради, кечаси ва эрталаб баъзи жойларда ёмғир ёғади, момақалдироқ бўлиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 5-10 даража, кундузи 13-18 даража илиқ бўлади.\nСамарқанд вилояти. Ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 5-10 даража, кундузи 13-18 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 5-10 даража, кундузи 15-20 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, куннинг биринчи ярмида баъзи жойларда ёмғир ёғади, момақалдироқ бўлиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 5-10 даража, кундузи 12-17 даража илиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёғингарчилик (ёмғир, қор) бўлади. Қор кўчиши хавфи бор. Туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 3-8 даража илиқ бўлади.


Қирғизистон ва Тожикистон қўшинларини чегарадан олиб чиқди\nСгоревший и разрушенный дом в селе Максат на границе с Таджикистаном\nҚирғизистон ва Тожикистон қўшимча кучларни чегара чизиғидан олиб чиқишни якунладилар. Бу ҳақда Қирғизистон Миллий хавфсизлик давлат қўмитаси Чегара хизмати хабар берди.\nВазирлик маълумотларига кўра, 3 май куни эрталабдан бошлаб давлат чегарасининг қирғиз-тожик қисмидаги вазият барқарор. Ўтган тунда ҳеч қандай воқеа ёки отишма қайд этилмаган.\nТўрт кунлик можаро давомида қирғиз томонида 34 киши ҳалок бўлди, 178 киши яраланди. Ўлганлар орасида уч қирғиз ҳарбий хизматчиси ҳам бор. Қирғизистон Республикаси Ички ишлар вазирлигининг маълумотларига кўра, можарода ҳалок бўлганларнинг барчаси қуролдан ўлдирилган. Маҳаллий оммавий ахборот воситаларининг хабар беришича, Тожикистон томонидан саккиздан ўн кишигача вафот этган, 90 дан ортиқ одам жароҳат олган. Душанбедан ҳозирча расмий маълумот йўқ, дея қайд этади Интерфакс.\nҚирғизистон Фавқулодда вазиятлар вазирлигининг маълумотларига кўра, Баткен ва Лейк туманлари қишлоқларида бир неча ўнлаб уйлар, ўнта ёқилғи қуйиш шохобчалари, учта чегара постлари, иккита мактаб вайрон қилинган ва зарар кўрган. Баткен вилоятидан 60 мингдан ортиқ одам эвакуация қилинди.\nҚирғизистон Ички ишлар вазирлиги Тожикистон билан чегарадаги тўқнашувлар тўғрисида мамлакат ҳуқуқни муҳофаза қилиш идоралари томонидан 11 та жиноий иш очилгани — оммавий тартибсизликлар, тинчликка қарши жиноятлар, безорилик, бошқаларнинг мол-мулкини йўқ қилиш ёки бузиш, давлат чегарасини ноқонуний кесиб ўтиш ва қотиллик тўғрисидаги моддалар бўйича жиноий иш очилган.\nҚуролли можаро 28 апрель куни сув тарқатиш пункти яқинидаги қирғиз ва тожик қишлоқлари аҳолиси ўртасида бошланган. Кейинчалик бунга чегара қўшинлари аралашди. Томонлар эскалацияни бир-бирларини айблашди. Ўтган шанба куни Қирғизистон ва Тожикистон вакиллари ўт очишни тўхтатиш ва қўшинларни доимий жойлашиш жойларига олиб чиқиш тўғрисида протокол имзолашди.\n2 май, якшанба куни Қирғизистон Республикаси Президенти Садир Жапаров Тожикистонга қўшни ёки аралаш қишлоқларда яшовчи икки мамлакат оқсоқолларининг «тинчликпарварлик комиссиясини» тузишни таклиф қилди.